Σουρεαλισμός ή υπερρεαλισμός\nΛογοτεχνικό και καλλιτεχνικό κίνηµα που εµφανίστηκε στη Γαλλία µετά τον Α΄ Παγκόσµιο πόλεµο και που οι θεωρητικές του θέσεις επεκτάθηκαν και προς τη φιλοσοφία και την πολιτική.\nΟ ορισµός που έδωσε ο Αντρέ Μπρετόν στο «Μανιφέστο του Σουρρεαλισµού» το 1924 είναι ο εξής: «Καθαρός ψυχικός αυτοµατισµός, που επιχειρεί να εκφράσει προφορικά, γραπτά ή µε οποιονδήποτε άλλον τρόπο, την πραγµατική ροή της σκέψης. Πρόκειται για µια υπαγόρευση της σκέψης χωρίς κανένα έλεγχο της λογικής και πέρα από κάθε αισθητική ή ηθική προκατάληψη. Ο σουρρεαλισµός βασίζεται στην πίστη σε ορισµένες συσχετίσεις από την πραγµατικότητα, στην παντοδυναµία του ονείρου, στο άσκοπο παιγνίδι της σκέψης. Αποσκοπεί στο να καταστρέψει οποιουσδήποτε άλλους ψυχικούς µηχανισµούς και να πάρει τη θέση τους, όταν πρόκειται να αντιµετωπισθούν και να λυθούν τα σηµαντικά προβλήµατα της ζωής».\nΟ όρος είναι γαλλικός και σηµαίνει πέρα από το ρεαλισµό (υπερ-ρεαλισμός), μια υπέρβαση της πραγματικότητας.\nΟ σουρρεαλισµός αξιοποίησε τις εµπειρίες των ζωγράφων της µεταφυσικής ζωγραφικής, και κυρίως τις αντιλήψεις τους για το όνειρο, βασισµένες στις έρευνες του Βιεννέζου ψυχίατρου Σίγκμουντ Φρόυντ.\nΣτο «Μανιφέστο του Σουρρεαλισµού» ο Μπρετόν επιτίθεται ενάντια στον ορθολογισµό, τη λογικοκρατία, την τεχνοκρατία και την τεχνικη πρόοδο γενικά, που καταπιέζουν τη φαντασία. Ο σουρρεαλισµός πρέπει να αφυπνίσει τις δυνάµεις του υποσυνειδήτου για να αποκατασταθεί µια εσωτερική ισορροπία στς ψυχοπνευµατικές δυνάµεις του ανθρώπου.\nΤο κίνημα εμφανίζεται ακριβώς την εποχή που ο κόσμος του ορθολογισμού, ενώ δεν κατάφερε να λύσει τα κοινωνικά και πολιτικά προβλήματα που είχαν συσσωρευτεί στις ευρωπαϊκές κοινωνίες, με ένα φονικότατο Παγκόσμιο πόλεμο επισσώρευσε ακόμα περισσότερα, η κατάσταση της κοινωνίας επιδεινώθηκε, το οικονομικό αδιέξοδο και η ανεργία προκάλεσαν ψυχολογικό αδιέξοδο στο λογοκρατούμενο Ευρωπαίο. Η αντίδραση προς άλλες διεξόδους μέσω της τέχνης και της ανθρώπινης σκέψης ήταν επόμενη.\nΣηµαντικότεροι εκφραστές του πνεύµατος αυτού του σουρρεαλισµού στο χώρο της ζωγραφικής: ο Γερµανός Μαξ Έρνστ, ο Ισπανός Σαλβατόρ Νταλί, ο Γάλλος Ύβ Τανγκύ και ο Βέλγος Ρενέ Μαγκρίτ. ο σουρρεαλισµός επεκτάθηκε γρήγορα σε πολλες χώρες της Ευρώπης και της Αµερικής.\nΟ Πικάσσο επίσης πλησίασε κατά διαστήµατα προς το σουρρεαλισµό.\nΣτην Ελλάδα ο σουρρεαλισµός είχε απήχηση σε ορισµένες πλευρές της τέχνης του Κ. Παρθένη και του Γ. Γουναρόπουλου, αλλά βασικός εκπρόσωπός του στάθηκε ο Ν. Εγγονόπουλος, της γενιάς του '30, µαζί µε µερικούς καλλιτέχνες της µεταπολεµικής γενιάς.\nΚυβιστική αυτοπροσωπογραφία Το Καδακές (πόλη της Ισπανίας)\nσχέδιο για σκηνικό με μεθυσμένο σχέδιο για σκηνικό για το Λαβύρινθο\nΣταύρωση (Υπερκυβικό Σώμα) Ο Χριστός του Αγίου Ιωάννη του Σταυρού\nΌνειρο που προκλήθηκε από το πέταγμα μιας μέλισσας γύρω από ένα ρόδι ένα δευτερόλεπτο πριν από το ξύπνημα\nΗ Εμμονή της Μνήμης (Τα μαλακά ρολόγια) Η πρωινή ακινησία του κυπαρισσιού Παρανοϊκή γυναίκα-άλογο Νεοκυβιστική Ακαδημία Η Μαντόνα του Πορτλίγκατ Ατομική Λήδα Το αίνιγμα της Επιθυμίας\nΟι τρείς Σφίγγες του Μπικίνι (Μπικίνι, νησί του Ειρηνικού Ωκεανού, όπου οι Η.Π.Α. έκαναν συχνές δοκιμές με ατομικά και πυρηνικά όπλα)\nΚατασκευή με βρασμένα φασόλια (Προαίσθημα για τον Ισπανικό Εμφύλιο Πόλεμο)\nΑρχιτεκτονικός Άγγελος του Μιγιέ Ρινοκερική Ανατριχίλα\nΣτέλιος Λυδάκης–Τάκης Βογιατζής, Σύντομο λεξικό όρων της ζωγραφικής, Μέλισσα, Αθήνα 1977\nΙgnacio Gomez de Liaňo, μετάφρ. Ηρώ Διαμαντοπούλου, Νταλί, Γκοβόστης, Αθήνα 1992


το κουτσό: Μαΐου 2016\n«Η ρήξη με τη συνέχεια της κυριαρχίας/ θα πρέπει να είναι ρήξη με/ τη γλώσσα της».\nΝα χαζεύεις σαν ζώο τα σύννεφα, να μην νιώθεις σε καμία γλώσσα σαν το σπίτι σου. Είναι τρελό; To λένε και το κάνουν εδώ και καιρό «κάποιοι» (απ΄τους ανύπαρκτους). Κι αν έτσι φαίνεται, αν το ν΄αναποδογυρίζει η τάξη μας το διανοητικό και ιδεολογικό τραπέζι που τόσο καλά έχουν στρώσει τ΄αφεντικά για πάρτη τους είναι "τρελό", είναι σίγουρα η μόνη έντιμη τρέλα των καιρών! Η ρήξη με τη συνέχεια της κυριαρχίας/ θα πρέπει να είναι ρήξη με/ τη γλώσσα της. Απέναντι αυτοί σαν τάξη, από ...εδώ εμείς σαν τάξη. Στη μέση γκρεμός, κενό, τίποτα. Αυτό. Η απόδειξη της ύπαρξης μας. Τοις μετρητοίς. (Ο) Raoul_Penman aπόψε άλλοτε σαν Κάι Πολ /άλλοτε σαν Ευγένιος Αρανίτσης κι άλλοτε σαν Σαμψών Ρακάς στέκεται στη μέση του τοπίου και βλέπει - ονειρεύεται πως όλα στέκονται μαζί του σ΄έναν ιστό αράχνης φτιαγμένο από κλωστές νοήματος: Θ'άχνη, Κ ο ι ν α ι σ θ η σ ί α ή βόλτα στον Κήπο Με Τις Αυταπάτες; O ουρανίσκος, ας μαρτυρήσει. Λίγο μετά τις 21:oo e΄δώ στο αυτοδιαχειριζόμενο http://www.metadeftero.gr/ η ποινή είναι επιβεβλημένη:\nΌποιος ελέγχει τις φυλλωσιές αυτός ελέγχει την ιστορία_\nΑναρτήθηκε από raoul στις 10:04 π.μ. Δεν υπάρχουν σχόλια:\n[το θαύμα κρύβεται μέσα στο θραύσμα]\nΟύτις θα πει Κανένας. Έτσι συστήθηκε ο Οδυσσέας στον Κύκλωπα για να γλιτώσει το τομάρι του. Και γλίτωσε. Θαρρείς πως η ύπαρξή μας δικαιώνεται στην απουσία της. Θαρρείς πως ο εαυτός μας ανατέλλει στη σκοτεινιά του. Κι αφού όλα φαίνονται ποιος ο λόγος να κοιτάμε; Ιδού λοιπόν το επίδικο ερώτημα: ποια παράσταση δε γελοιοποιήθηκε στα μάτια της πρόβας της;\nΟ πρωταρχικός πυρήνας της κατάθεσης που πρόκειται σήμερα να αντικρίσεις λογοδοτεί στην επιστημονική Θεωρία της Γαίας, σύμφωνα με την οποία ο πλανήτης συμπεριφέρεται ακριβώς όπως ένας ζωντανός οργανισμός. Για την ακρίβεια ως ένας υπεροργανισμός που έχει την ικανότητα να ρυθμίζεται μόνος του χημικά και ατμοσφαιρικά με ανάλογο τρόπο που όλοι οι ζωντανοί οργανισμοί\nρυθμίζουν τις ζωτικές τους λειτουργίες.\nΤόσο η παράσταση όσο και η aποψινή eκπομπή του Raoul_Penman λειτουργούν ως ένα πρώτο\nαμφίπλευρο προγύμνασμα που φτυαρίζει το έδαφος για την έκδοση του μακροσκελούς ποιητικού βιβλίου του Σαμσών Ρακά, «Ούτις» που θα λάβει χώρα το χειμώνα του\n΄περισσότερα ίνφο παράστασης e΄δώ: http://ypokeimeno.com/\nΔε στέριωσε η θρησκεία. H Βίβλος κρύβει έρωτα κακό, το Κοράνι, ιερό μαζοχισμό κι ο άνθρωπος, ένα κτήνος με λυρισμό. Γιατί αυτό αποτελεί μετάδοση βαθιά·Υπάρχει μια πίστη που μας ορίζει άφαντα, υπάρχει μια πίστη που για χάρη μας δεν απαντά. Γιατί πίστη είναι τι; η αναζήτηση της πίστης που δεν αποκαλύπτεται. (a)πόψε το φύλλο αγκαλιάζει γλυκά τη πέτρα. Η αλήθεια ξεσπάει. Το παρελθόν προπορεύεται.(Ο) Raoul _Penman δεν έχει άλλη επιλογή. Λαμβάνει τη στάση του τετράποδου και το πλάσμα αυτό το oνομάζει Oύτις_λίγο μετά τις 21:oo η απορρόφηση στο θέμα της αγάπης οδηγεί σε έκσταση e΄δώ: http://www.metadeftero.gr/\n[:θυμήσου κάτι αν)έφικτο]\nΜακάρια η γυναίκα που τα χείλη της τα έσκασε το κρύο,\nγιατί αυτή θα μας πει πώς γεννιέται το φιλί.\nΜακάριος ο άντρας που δουλεύει στα ναυπηγεία,\nγιατί αυτός θα μας κληροδοτήσει τις θάλασσες,\nγιατί αυτός θα μας πει παραμύθια για τις τρικυμίες.\nΜακάρια αυτή που δεν κουβαλάει βαλίτσες,\nγιατί αυτή θα μας κρατήσει απ’ το χέρι.\nΜακάριος αυτός που έπεσε γιατί σκόνταψε σε μια πέτρα,\nαυτή που σκουπίζει τα δάκρυά της μέσα στο πλήθος,\nαυτός που έκοψε ένα δάχτυλο στη μηχανή,\nγιατί αυτές θα μας φέρουν νερό και κρασί.\nΜακάριος ο φούρναρης, μακάρια η μαγείρισσα,\nγιατί αυτές θα ταΐσουν τα παιδιά μας.\nΜακάρια η μοδίστρα, μακάρια η ράφτρα\nγιατί αυτές θα ζεστάνουν τα κορμιά μας.\nΜακάρια η κλέφτρα, μακάριος ο ληστής,\nγιατί αυτές θα μοιράσουν δίκαια τον χρόνο.\nΜακάρια η γυναίκα που κάνει ορθογραφικά λάθη,\nγιατί αυτή θα επινοήσει τη νέα γραμματική.\nΜακάρια η ποιήτρια που διαβάζει Καίσαρα Βαλιέχο,\nγιατί αυτή θα γράψει ανθρωπινά ποιήματα.\nΚοίτα με, σκόνταψα ξανά ανάμεσα σε ανθρώπους,\nέστυψα τις γροθιές μου στο θάνατο ενός εργάτη.\n[Απόσπασμα από το πρώτο βιβλίο του Γιάζρα Χαλίντ «Γκρόζνι», εκδόσεις Υποκείμενο - Κυκλοφορία νούμερο τρία. http://ypokeimeno.com/ ] Η ποίηση έχει διαλέξει στρατόπεδο_\n(a)πόψε ο κόσμος του Raoul _Penman βράζει κάτω από τα πόδια του πάνω σε Re: think τσιμέντα. Διακρίνουμε σ' αυτά: την πυρκαγιά στο δάσος, το σπασμό των δέντρων όταν μεμιάς ανθίζουν ή οτιδήποτε άλλο αξίζει να λέγεται ποίηση. Aρκεί να φανταστείς ένα παιδί που ακόμη δεν πνίγηκε – και που όταν κοιτάζει ψηλά «στη φυλακή/ την πρώτη του Όρθρου» έχει κάτι να δει. Όλο το κόλπο εδώ είναι ακριβώς «να μεταχειρίζεσαι τις σκιές σάν κάτι στερεό» . Σ’ αυτήν την ασαφή αναταραχή, σ΄αυτήν τη μερική επαναφορά, σαν μπόρα ξαφνική από σημεία στίξης τα γραμμάρια του χρόνου σωριάζονται στο πάτωμα σε κόκκους για να σχηματίσουν στο τέλος μια φανταστική επιφάνεια, όπως στο Pac-Μan: απ΄όπου όποιος εξωθείται στο χείλος βγαίνει στα νώτα όσων τoν εξωθούν.\n(E)πανάληψη εκπομπής χωρίς ημερομηνία -αλλά με εποχή, λίγο μετά τις 21:oo e΄δώ: http://www.metadeftero.gr/ Νιώθεις τυχερός;\nΑναρτήθηκε από raoul στις 8:42 π.μ. Δεν υπάρχουν σχόλια:\n«Η ρήξη με τη συνέχεια της κυριαρχίας/ θα πρέπει ν...


Cimitero di Asolo (Ιταλία) - Κριτικές - TripAdvisor\nCimitero di Asolo: Εστιατόρια στην περιοχή\nΔραστηριότητες κοντά σε: Cimitero di Asolo\nCimitero di Asolo - Κριτικές\nΝο 5 από 34 δραστηριότητες - Asolo\nVia Sant'Anna 3111, Asolo, Ιταλία\nΩραία ήσυχη νεκροταφείο\nΌπως και με την υπόλοιπη πόλη, αυτό το μέρος έχει υπέροχη θέα σε όλη την περιοχή. Δεδομένου ότι πρόκειται για ένα νεκροταφείο είναι ήσυχα και διατηρεί τα ερείπια του λαού του Asolo, ένας τύμβος ανήκει στην διάσημη ηθοποιός Eleonora Duse.\nΣυναρπαστικό νεκροταφείο με υπέροχη θέα στη γύρω περιοχή. Ορισμένοι από τους τάφους έχουν γίνει 40s στη φασιστική στιλ, τα περισσότερα είναι παραδοσιακά,. Μια μικρή βόλτα, αλλά αξίζει τον κόπο.\nΜου αρέσει κοιμητηρίων. Λένε πολλά για τον πολιτισμό και τη ζωή της κοινότητας. Ήταν μια υπέροχη βόλτα σε αυτό το 1 και ένα ήσυχο και γαλήνιο μέρος ξεκούρασης. Το νεκροταφείο βρίσκεται στην κορυφή ενός λόφου και έχει θέα στους αμπελώνες και αγροκτήματα.\nΛάβετε γρήγορα απαντήσεις από το προσωπικό του Cimitero di Asolo και από προηγούμενους επισκέπτες.\nΙστορικές περιοχές για πεζοπορία, Μονοπάτια πεζοπορίας, Περιοχές φυσικής ομορφιάς και άγριας ζωής


Εθνική Ελλάδος: Αδικώντας τον Εαυτό της – Hoop Fiction\nΈνα σημείωμα για την Εθνική που αυτοκαταστρέφεται.\nΦαινομενικά ξεπερνώντας αρκετά από τα ενδοοικογενειακά προβλήματα νοοτροπίας, η Εθνική προσπάθησε, επέστρεψε ενώ είχε μείνει πίσω νωρίς στο παιχνίδι, κινήθηκε ορθολογικά σε επιθετικούς χώρους και χρόνους, αμύνθηκε με διάθεση και ομαδικότητα, παρουσίασε μια εικόνα βελτίωσης σε σχέση με τα όσα έχουμε μέχρι στιγμής παρακολουθήσει, και έφτασε 4 λεπτά στοιχειώδους προπονητικής διαχείρισης μακριά από τη νίκη.\nΤο γεγονός του ότι οι παίκτες λειτουργούν υπό καθεστώς αυτόματου πιλότου έγινε προφανές τόσο κατά τη διάρκεια των αγώνων προετοιμασίας, όσο και με τον ανορθόδοξο τρόπο που επιτελέστηκε η παρολίγον ανατροπή κόντρα στη Γαλλία. Όταν, όμως, ένας αγώνας μπάσκετ καταλήγει να κρίνεται στις τελευταίες κατοχές, απαιτείται η παρουσία ενός κανονικού προπονητή, ικανού να δράσει, να αντιδράσει, να διαχειριστεί το χρόνο, τα συναισθήματα, και τη φυσική κούραση των 12 του roster, να σχεδιάσει plays όταν υπάρχει ανάγκη για τρίποντο, να επιβληθεί όταν η αμφιβολία μπει στο μυαλό των παικτών.\nΗ Εθνική δεν έχει προπονητή. Και πέραν της τεχνικής φύσης του θέματος, η θέση του head coach δόθηκε σ΄έναν άνθρωπο που μπροστά στην αντιμετώπιση κριτικής, τοποθετεί τους παίκτες απέναντί του, επιρρίπτοντας την ευθύνη για το ότι άργησαν να αποδώσουν στο απαιτούμενο επίπεδο συγκέντρωσης και ομαδικότητας. Αυτό δε θα ενοχλούσε καθόλου, αν είχε συμβεί πίσω από κλειστές πόρτες αποδυτηρίων, με σκληρή γλώσσα και εκατέρωθεν εξηγήσεις. Δεν είναι όμως μια κίνηση που μπορεί να γίνει αποδεκτή, λίγα λεπτά μετά από μια σκληρή ήττα, μπροστά σε δημοσιογραφικές κάμερες κι ενώ επικρατεί μια κατάσταση όπου το παρασκήνιο έχει φτάσει να υπερκαλύπτει τα όσα συμβαίνουν εντός παρκέ.\nΤα παραπάνω δε γράφονται ως διατύπωση θέσης που αποδίδει ευθύνες στην Ομοσπονδία, στους παίκτες ή στον Κώστα Μίσσα που αποδέχτηκε μια πρόταση που μπορούσε να απορρίψει, αλλά ως αποτύπωση της αλήθειας. Άλλωστε είναι προφανές πως ως ουδέτεροι παρατηρητές βρισκόμαστε στο σκοτάδι σε σχέση με τα περισσότερα που συμβαίνουν στην καθημερινότητα και τον τρόπο διοίκησης της ομάδας, όπως ευθέως παραδέχονται άνθρωποι που καλύπτουν το ρεπορτάζ της.\nΑπέναντι σε Φινλανδία και Πολωνία, εκτίμηση είναι πως μία νίκη αρκεί, και θα έρθει με κάποιο τρόπο. Είναι το τελευταίο που απασχολεί, μιας και το τέλος της πορείας θα έρθει όταν η ομάδα αγγίξει τα όρια του αυτόματου πιλότου των παικτών, με τις περισσότερες πιθανότητες να συγκεντρώνονται στο πρώτο χιαστί, όταν και θα χρειαστεί προπονητική παρέμβαση για μια ανατροπή ή για τις καθοριστικές αποφάσεις ενός κλειστού παιχνιδιού. Αυτό το οποίο περισσότερο μας ενδιαφέρει είναι το τι θα αντανακλά ο καθρέφτης μπροστά στον οποίο θα σταθούν διοικητικοί παράγοντες, προπονητής και παίκτες μετά το τουρνουά. Με την ελπίδα να μην παραμορφώσει το προφανές μετά από ένα ακόμα χαμένο καλοκαίρι.\nΚαι μια αναφορά στον σπουδαίο Luka Doncic: καλάθι ένας εναντίον ενός, put-back κάρφωμα, skip πάσα για ελεύθερο σουτ –σε τρεις διαδοχικές επιθέσεις, με περίπου τρία λεπτά για τη λήξη, και την Ελλάδα να προηγείται. Ακόμα πιο έκπληκτοι μετά από κάθε παράσταση του δεκαοκτάχρονου Σλοβένου.\nΥΓ: Συγχαρητήρια στον Γιώργο Παπαγιάννη για τη σημερινή του εμφάνιση. Του έχει ασκηθεί αυστηρή κριτική σε κείμενα και facebook posts του Hoop Fiction, μα δεν μπορούμε παρά να τον συγχαρούμε για την καταλυτική του παρουσία σ’ έναν αγώνα που η Εθνική τον χρειαζόταν περισσότερο από ποτέ.


Ο Βιολόγος… Στάινμπεκ : Biology4u.gr\nTο 1940 στο Μόντερεϋ της Καλιφόρνιας, ένας επιστήμονας και ένας συγγραφέας επιβιβάστηκαν σε ένα ψαροκάικο για να ξεκινήσουν ένα ταξίδι 4.000 μιλίων στη θάλασσα του Κορτέζ (Κόλπος της Καλιφόρνιας).\nΤους ένωνε το ίδιο πάθος για τη ζωή, η αγάπη για το λόγο, ο βαθύς σεβασμός για όλα τα έμβια όντα κι είχαν κι οι δύο τους, την ίδια κοφτερή ματιά.\nΣκοπός του ταξιδιού τους ήταν να συλλεξουν τα διαφορετικά είδη ζώων που θα συναντούσαν στο ταξίδι τους, αλλά και να περιγράψουν την περιπέτεια που επρόκειτο να ζήσουν .\nΣτη διάρκεια αυτού του ταξιδιού, αλλά και στη διάρκεια της μακράς και βαθειάς φιλίας τους, επηρέασε ο ένας τον άλλον.\nΟ επιστήμονας, ο Ed Ricketts, ένας νεαρός ταλαντούχος βιολόγος έμαθε να διατυπώνει καλύτερα τις ιδέες του. Ο συγγραφέας, ο John Steinbeck, (που είχε ήδη σπουδάσει στο Πανεπιστήμιου του Stanford θάλασσια βιολογία, χωρίς όμως να πάρει το πτυχίο του), έγινε δραστήριος συλλέκτης θαλασσίων οργανισμών και βοηθούσε συχνά το φίλο του στο Βιολογικό Εργαστήριο Ειρηνικού Ωκεανού, που ο τελευταίος είχει ιδρύσει. Επίσης εμπνεύστηκε από την προσωπικότητά του, ένα πρότυπο που συναντιέται σε πολλούς χαρακτήρες των μυθιστορημάτων του.\nΤο προϊόν της περιπέτειάς τους δεν ήταν μόνο τα χιλιάδες δείγματα που συνέλλεξαν, αλλά και ένα διήγημα που συνέγραψαν, το “Ημερολόγιο Ταξιδιού από τη Θάλασσα του Κορτέζ“.\nΣτο βιβλίο αυτό εξιστορούνται τα καθημερινά γεγονότα που έζησαν, οι δυσκολίες της συλλογής των δειγμάτων, οι διαπραγματεύσεις τους με τους τελωνειακούς υπαλλήλους και τον τοπικό πληθυσμό και πολλά άλλα. Αυτό όμως που κάνει το βιβλίο άξιο να διαβαστεί, ιδιαίτερα από έναν βιολόγο, είναι ο τρόπος με τον οποίο στρέφει την προσοχή του αναγνώστη του, από τους μεμονωμένους θαλάσσιους οργανισμούς που περιγράφονται, στο οικοσύστημα του οποίου αποτελούν πρόσκαιρο μέρος του.\nTo biology4u μετέφρασε και απέδωσε δύο αποσπάσματα της “Θάλασσας του Κορτεζ” που τα παρουσιάζει στους αναγνώστες του.Στο πρώτο επιχειρείται μια ερμηνεία της ανάγκης του ανθρώπου να ερευνά, ενώ στο δεύτερο ξεδιπλώνεται η οικολογική αντίληψη που απέκτησε ο συγγραφέας, η οποία για πολλούς από τους κριτικούς του, σηματοδότησε όλο το έργο του. Πιστεύουμε ότι σπανίως επιστημονικά αντικείμενα περιγράφηκαν με τόση σαφήνεια και γλαφυρότητα όσο στη “Θάλασσα του Κορτέζ”\nΜε τις λαστιχένιες μπότες κινηθήκαμε πέρα από το επίπεδο που αποκαλύφθηκε από την παλίρροια που είχε αποσυρθεί. Μια λασπώδης άμμος έκανε το νερό σκοτεινό όποτε μια πέτρα ή ένα κομμάτι από κοράλλι αναποδογύριζε. Και όπως συμβαίνει πάντοτε όποτε ένας ψάχνει, πολύ σύντομα μας συντρόφεψε ένας αριθμός μικρών παιδιών. Η ίδια η στάση της αναζήτησης, η αργή μετακίνηση με το κεφάλι κάτω, φαίνεται να προσελκύει τους ανθρώπους. «Τι χάσατε;» μας ρωτούν. «Τίποτε»\n«Τότε γιατί ψάχνετε;» Και αυτή είναι μια ενοχλητική ερώτηση. Ψάχνουμε για κάτι που φαίνεται αληθινό σε εμάς. Αναζητούμε την κατανόηση, αναζητούμε την αρχή που θα μας εξηγήσει το πρότυπο όλης της ζωής, αναζητούμε τη σχέση ανάμεσα στα πράγματα, με τον ίδιο τρόπο που ο νεαρός άνδρας ψάχνει για ένα ζεστό φως στα μάτια της γυναίκας του και κάποιος άλλος την καυτή ζεστασιά της πάλης. Αυτά τα μικρά παιδιά και οι νεαροί άνδρες στο πλάτωμα που αποκαλύπτει η παλίρροια, δεν γνώριζαν ακόμη ότι θα μπορούσαν να ψάχνουν για τέτοια πράγματα. Τους λέγαμε «Αναζητούμε πολύτιμα πράγματα, αναζητούμε συγκεκριμένα μικρά ζώα».\nΣτη συνέχεια τα αγόρια μας βοηθούσαν να ψάξουμε. Μόλις καταλάβουν ότι ψάχνεις κάτι, σου φέρνουν καταπληκτικά πράγματα. Ίσως να θέσαμε σε ενέργεια μια προέκταση της φυσικής τάσης τους. Είναι εύκολο να θυμηθώ πως όταν είμαστε μικροί και στηριγμένοι στην κοιλιά μας έξω από την παλίρροια, τα μάτια μας και το μυαλό μας, μας πήγαιναν τόσο βαθειά, ώστε το μέγεθος και η ταυτότητα των πραγμάτων να χάνονται: Ένα καβούρι ερημίτης αποκτούσε το μέγεθος μας, και ένα μικρό χταποδάκι, το μέγεθος ενός τέρατος. Ύστερα τα φύκια που κυμάτιζαν μας κάλυπταν και εμείς κρυβόμαστε πίσω από ένα βράχο στο βυθό, για να αιφνιδιάσουμε τα ψάρια. Είναι πολύ πιθανό πως εμείς, και ακόμη εκείνοι που διερευνούν το διάστημα χρησιμοποιώντας εξισώσεις, απλώς, αυτό το δέος επεκτείνουμε.\nΤο ενδιαφέρον μας έγκειται στις σχέσεις που αναπτύσσουν τα ζώα μεταξύ τους. Αν κάποιος παρατηρεί τα πράγματα κάτω από το πρίσμα των σχέσεων, φαίνεται ότι τα διαφορετικά είδη αποτελούν μόνο τα κόμματα σε μια πρόταση, ότι κάθε είδος είναι ταυτοχρόνως η κορυφή και η βάση μιας πυραμίδας, ότι όλη η ζωή είναι σχεσιακή ως το σημείο που μια Αινστάινια σχετικότητα αναδύεται. Και ύστερα όχι μόνο η έννοια άλλα και η αίσθηση για τα είδη γίνεται συγκεχυμένη. Το ένα είδος συγχωνεύεται μέσα στο άλλο, οι ομάδες συνενώνονται σε οικολογικές ομάδες, ώσπου, ότι αντιλαμβανόμαστε ως ζωή, να συναντά και να εισδύει σε ότι σκεφτόμαστε ως άβιο: Πεταλίδα και βράχος, βράχος και γη, γη και δένδρο, δένδρο και βροχή και αέρας. Και οι επιμέρους μονάδες φωλιάζουν μέσα στο σύνολο και είναι αδιαχώριστες από αυτό. Ύστερα κάποιος μπορεί να επιστρέψει στο μικροσκόπιο, την παλίρροια, το ενυδρείο. Όμως τα μικρά ζώα που έχουν βρεθεί έχουν μεταβληθεί, έχουν πάψει να είναι ανεξάρτητα και απομονωμένα. Και είναι ένα παράξενο πράγμα ότι το μεγαλύτερο μέρος του αισθήματος που αποκαλούμε θρησκευτικό, το μεγαλύτερο μέρος της καταφοράς μας, που είναι η πλέον διακριτή, χρησιμοποιηθήσα και επιθυμητή αντίδραση του είδους μας, είναι πράγματι η κατανόηση και η προσπάθεια να πούμε ότι ο άνθρωπος συσχετίζεται με το όλο, με όλη την πραγματικότητα, είτε γνωστή, είτε άγνωστη. Αυτό είναι εύκολο να το λες, όμως αυτό το βαθύ συναίσθημα έφιαξε έναν Ιησού, έναν Άγιο Αυγουστίνο, έναν St. Francis, έναν Roger Bacon, έναν Charles Darwin, και έναν Einstein. Κάθε ένας από αυτούς με το δικό του ρυθμό και με τη δική του φωνή ανακάλυψε και επιβεβαίωσε με κατάπληξη τη γνώση, ό,τι όλα τα πράγματα είναι ένα, και ότι κάθε πράγμα είναι όλα μαζί, πλαγκτόν, χημειοφωταύγεια στη θάλασσα, οι περιστρεφόμενοι πλανήτες και ένα διαστελλόμενο σύμπαν, όλα συνδεδεμένα στο εκτατικό νήμα του χρόνου. Είναι καλό να στρέφουμε το βλέμμα μας από την παλίρροια στα αστέρια και ύστερα πάλι να επιστρέφει στην παλίρροια.\n« Τα αλφαβητάρια της Βιολογίας: Μέρος 3ον\nΗ Βιολογία πάει… σινεμά (1) »


Seventh's Spot: Απριλίου 2007\nTο φετινό πρωτάθλημα ποδοσφαίρου έφτασε στο τέλος για τον Άρη αφού κατέλαβε την 4η θέση μια αγωνιστική πριν το τέλος. Σιγά την επιτυχία θα πει κάποιος. Με δεδομένο όμως ότι εδώ και δεκαετίες οι τρεις πρώτες θέσεις είναι δυστυχώς κατηλειμμένες, ήταν ότι καλύτερο μπορούσε να πετύχει. Και ακόμα περισσότερο γιατί επρόκειτο για μια ομάδα που περύσι ήταν στην Β Εθνική και είχε χάσει το σεβασμό της. Και γιατί είχε πάνω από 10 χρόνια να φτάσει τόσο ψηλά. Και γιατί και γιατί... Ωραία και καλά όλα αυτά τόσο για το τυπικό όσο και για το πικάρισμα σε φαντασμένους συμπολίτες.\nΤο πιο σημαντικο είναι τα δείγματα που δείχνει η ομάδα αγωνιστικά και διοικητικά. Επιτέλους είδαμε λίγη μπάλα, καλή κυκλοφορία και κάποιους παίκτες να ξεχωρίζουν. Σε τραβούσε να πας να τη δεις είτε στο γήπεδο είτε τηλεοπτικά. Γιατί το όμορφο θέαμα τραβάει το φίλαθλο. Επιτέλους υπήρχε μια σοβαρότητα διοικητικά, από ανθρώπους που ασχολούνται με την ομάδα και κοιτάνε να την πάνε λίγο μπροστά. Βέβαια όποιος έχει και λίγη εξουσία γλυκαίνεται άρα πρέπει να υπάρχει μια επιφυλακτικότητα. Και για να κλείσουμε το ταμείο της χρονιάς η προοπτική είναι το σημαντικότερο. Αν συνεχίσει σε αυτούς τους ρυθμούς και όχι απαραίτητα με φανφάρες για μεγάλες μετεγγραφές τότε και του χρόνου μπορούμε να δούμε κάτι ανάλογο και γιατί όχι κάτι καλύτερο. Άντε γιατί τόσα χρόνια δεν υπήρχε κανένας σοβαρός λόγος ο Αρειανός να ασχολείται με το ποδόσφαιρο.\nΥΓ Πολύ γκρίνια αυτή η εκπομπή του Super 3. Χάνει-κερδίζει η ομάδα μαυρίλα.\nΥΓ 2. Η Καλαμαριά σκύλιασε να πάρει το ματς. Άλλο παίζω αξιόμαχα και άλλο σκυλιάζω\nΑναρτήθηκε από τον Anton at 16:30 5 Σχόλια\nAnarchy in Toumba\nΌσοι είστε κάτοικοι Θεσσαλονίκης ή έχετε μείνει κάποιο καιρό, ίσως θα ξέρετε για την κατάληψη από αναρχικούς στο εργοστάσιο της Υφανέτ στην Κάτω Τούμπα. Πολύ λιγότεροι θα ξέρετε για την κατάληψη από αναρχικούς του ορφανοτροφείου Μ. Αλέξανδρος στην Άνω Τούμπα. Πολλά τα ζητήματα που ανακύπτουν, από επιφανειακά (πχ την ενόχληση που προκαλούν στη γειτονιά με την αγέλη σκύλων που έχουν μαζέψει) μέχρι και πιο βαθιά (γιατί προχωρούν στην κατάληψη δημόσιων χώρων). Μεγάλη συζήτηση, που δε νομίζω να τη συνεχίσει κανείς εδώ, αλλά γεγονότα σαν κι αυτά δεν πρέπει να τα αφήνουμε απαρατήρητα.\nΑναρτήθηκε από τον Anton at 20:41 7 Σχόλια\nΈχω ορισμένα bookmarks περασμένα στον browser και κατά 90% αυτά είναι τα site που επισκέπτομαι στην καθημερινότητα μου. Τελευταία προσπαθώ να βρω και κανένα blog ή site που να μου κάνει κλικ αλλά τίποτα μέχρι στιγμής. Ή έγινα πολύ ιδιότροπος ή δεν ψάχνω στο σωστό μέρος. Από την άλλη το blog του Radikal πχ έχει υλικό για σχολιασμό αλλά προτιμώ κάτι πιο "ευδιάθετο". Περιμένω καμιά πρόταση λοιπόν για site που βρίσκετε ενδιαφέροντα έτσι ώστε να τα προσθέσω στα bookmarks μου.\nΥΓ Για να ακούσω και τους χιλιάδες σιωπηλούς αναγνώστες του blog :P\nΑναρτήθηκε από τον Anton at 23:22 4 Σχόλια\nΔεν αναφέρομαι στον καιρό γιατί έχει μόνο ζέστη και δε μας χαλάει καθόλου.\nΣτα επαγγελματικά στην κύρια απασχόληση όλα καλά. Στα περιφεριακά όμως επικρατεί ένα ψιλομπάχαλο συν το γεγονός ότι το μπλέξιμο με ΤΕΒΕ κλπ είναι σκέτος πονοκέφαλος. Μια φορά στην Αβάθμια, δύο στο ΙΚΑ και τέσσερις στο ίδιο το ΤΕΒΕ για ένα κωλόχαρτο.\nΣτα προσωπικά το γεγονός ότι είσαι με γυναίκα τα λέει όλα. Μια κρύο μια ζέστη.\nΣτις παρέες όλα καλά αλλά ταυτόχρονα όλοι είναι όποτε τους βολεύει και για κλασσικά πράγματα.\nΠροκύπτουν και τίποτα ατυχίες στο δρόμο και δένει το γλυκό. Τι να κάνεις όμως, συνεχίζεις με σκοπό να εναρμονιστείς πλήρως με τον καιρό.\nΥΓ Που θα πάει αυτή η εμπάθεια ενός από τους πατέρες του έθνους προς τον Άρη της καρδιάς μας;\nΑναρτήθηκε από τον Anton at 17:41 0 Σχόλια\nΠάει και το Πάσχα. Ξέφυγα λιγάκι και ελπίζω αυτό το αίσθημα να κρατήσει για κάποιο διάστημα. Όσοι δε ξεφύγατε από τις πόλεις όσο να ναι θα είδατε μια πόλη πιο ήσυχη. Έλα όμως που όταν φεύγει όλος ο κόσμος, από τη μια επικρατεί περισσότερη ηρεμία, πράγμα θετικό αλλά από την άλλη όταν κυκλοφορείς βλέπεις πολύ "τελειωμένο" κόσμο. Και αυτοί συνάνθρωποι μας είναι που δεν έχουν τα μέσα να πάνε μια εκδρομή δυστυχώς, απλά νιώθεις λίγο περίεργα. Άλλη πασχαλιάτικη παρατήρηση είναι για το Πάσχα που περνάνε τα στρατευμένα νιάτα (sic). Τα ρεπορτάζ παρουσιάζουν τους καλόκαρδους πολιτικούς που πάνε στα στρατόπεδα για να κάνουν παρέα στους φαντάρους. Μπράβο σας, χωρίς τη συντροφιά σας θα αυξανόταν οι αυτοκτονίες. Όποιος όμως έχει πάει φαντάρος ξέρει ότι για να έρθει ο οποιοσδήποτε μεγαλοσχήμων, προηγουμένως τρέχουν τους πάντες να κάνουν ότι αγγαρεία φαντάζεστε και μετά να τακτοποιήσουν αυτά που άφησαν πίσω τους. Περιμένω κάποτε να βγει κάποιος να τους ξεμπροστιάσει για να τελειώσει αυτή η χωρίς λόγο ταλαιπωρία.\nΑναρτήθηκε από τον Anton at 10:58 1 Σχόλια\nΑν δεν έχετε φύγει από τις πόλεις κάντε το είτε αύριο είτε μεθαύριο μήπως και καταλάβετε λίγο από Πάσχα. Να περάσουμε ωραία και από Δευτέρα συνεχίζουμε. Καλή ανάσταση σε όσους μας διαβάζουν\nΑναρτήθηκε από τον Anton at 16:46 1 Σχόλια\nΗ κυρίαρχη είδηση από την διεθνή επικαιρότητα είναι η αιχμαλωσία των 15 άγγλων ναυτών στο Ιράν. Τους συνέλαβαν επειδή λέει ήταν εντός χωρικών υδάτων. Μέχρι εκεί δεν έγινε τίποτα. Οι συνθήκες κράτησεις και οι πρακτικές των "καλοκάγαθων" ιρανών αξιωματούχων είναι το θέμα. Γιατί μπορεί οι Αμερικάνοι και τα τσιράκια τους να είναι απαράδεκτοι και προκλητικοί αλλά οι τακτικές των Ιρανών είναι πολύ άσχημες. Οι φώτο των αιχμαλώτων και ο εξαναγκασμός μιας κρατούμενης να γράψει επιστολή ότι θέλει να αποχωρήσουν οι δυνάμεις κατοχής από το Ιράκ εμένα κάτι μου θυμίζουν. Για να βοηθήσω κάτι καλούς ανθρώπους που έβαζαν να λένε τα ίδια μπροστά στις κάμερες άτομα που είχαν απαγάγει και μετά τους αποκεφάλιζαν. Πολύπλοκες οι διεθνείς ισορροπίες αλλά δυστυχώς πρέπει να δεχθούμε ότι το σαΐνη ο Μπους δεν έχει πολύ άδικο όταν λέει ότι το Ιράν στηρίζει την τρομοκρατία στην περιοχή και ότι ο Αχμαμπινετζάν (ή όπως λέγεται) είναι επικίνδυνος.\nΑναρτήθηκε από τον Anton at 10:00 0 Σχόλια\nΠήρε το μάτι μου προχθές σε ένα από τα μεγάλα κανάλια μια εκδήλωση για τη βράβευση των "γυναικών της χρονιάς". Και ποιες ήταν οι γυναίκες της χρονιάς; Όλες όσες προβάλλονται στην τηλεόραση. Λες και εκεί είναι η πραγματική ζωή ή η κορυφή της καταξίωσης. Πραγματικά αμφιβάλλω αν κάποια από τα άτομα που βραβεύτηκαν πρόσφεραν κάτι ουσιαστικό. "Πολύ σημασία δεν τους δίνεις;" θα ρωτήσει κάποιος. Απλά είναι ενοχλητικό που αυτή η "κλίκα" επιδεικνύεται και αλληλοβραβεύεται μπροστά στα μούτρα μας.\nΥΓ Αντιθέτως η κυρία στη φώτο δικαιούται βραβείο ;)\nΑναρτήθηκε από τον Anton at 12:44 0 Σχόλια


ΕΠΙΧΕΙΡΗΜΑΤΙΚΗ ΑΠΟΣΤΟΛΗ ΣΤΑ Η.Α.Ε.\n1. Η Ευρωπαϊκή Επιτροπή ζητά από την Ελλάδα να στοχοθετήσει καλύτερα τον «φόρο χωρητικότητας» και άλλα σχετικά μέτρα στήριξης του ναυτιλιακού τομέα.\n2. Αντιμονοπωλιακή νομοθεσία: νέες κατευθυντήριες γραμμές της Ευρωπαϊκής Επιτροπής για την από κοινού πώληση ελαιολάδου, βοείου κρέατος και αροτραίων καλλιεργειών.\n3. Οι τελευταίες επίσημες εκτιμήσεις των εμπειρογνωμόνων του Διεθνούς Συμβουλίου Ελαιολάδου για την παγκόσμια παραγωγή ελαιολάδου το 2015-2016.\n4. Νέα υπηρεσία του Κέντρου Βιομηχανικής Συνεργασίας Ε.Ε.-Ιαπωνίας: το «EU-Japan Technology Transfer Helpdesk» με στόχο τη στήριξη ευρωπαϊκών και ιαπωνικών επιχειρήσεων για μεταφορά τεχνολογίας.\n5. Σύναψη συμφωνίας μεταξύ Χονγκ Κονγκ και Κίνας για την απελευθέρωση παροχής βασικών υπηρεσιών.\n1. Νέο ευρωπαϊκό πρόγραμμα «COS-DESIGN-2015-3-06: Design-based consumer goods II» σχετικά με τον σχεδιασμό για καταναλωτικά αγαθά. Το πρόγραμμα αυτό αφορά επιχειρήσεις στους ακόλουθους κλάδους: κλωστοϋφαντουργία, ένδυση, δέρμα και γούνα, υπόδηση, τσάντες και αξεσουάρ, έπιπλα, είδη υγιεινής, κουφώματα. Προθεσμία για υποβολή αιτήσεων: 14 Απριλίου 2016.\n2. Πρόγραμμα επιχορήγησης εποχικών ξενοδοχειακών επιχειρήσεων από τον Οργανισμό Απασχόλησης Εργατικού Δυναμικού (ΟΑΕΔ) για τη διατήρηση θέσεων εργασίας κατά τη χειμερινή περίοδο 2015-2016. Προθεσμία για υποβολή αιτήσεων: 16 Φεβρουαρίου 2016.\n3. Πρόγραμμα επαγγελματικής κατάρτισης εργαζομένων (ΛΑΕΚ 0,24%) έτους 2016 από τον Οργανισμό Απασχόλησης Εργατικού Δυναμικού (ΟΑΕΔ). Προθεσμία για υποβολή αιτήσεων: 20 Δεκεμβρίου 2016.\n4. Εκπαιδευτικό σεμινάριο για ευρωπαϊκές επιχειρήσεις με θέμα: «Human Resources Training Programme - Japan Industry Insight (HRTP)» στο Τόκιο, Ιαπωνία που διοργανώνεται από το Κέντρο Βιομηχανικής Συνεργασίας Ε.Ε.-Ιαπωνίας (EU-Japan Centre for Industrial Co-operation) στις 9 Μάϊου – 3 Ιουνίου 2016. Συμμετέχοντες από μικρομεσαίες επιχειρήσεις θα έχουν τη δυνατότητα να υποβάλουν αίτηση για υποτροφία 3000 ευρώ. Προθεσμία για υποβολή αίτησης συμμετοχής στην αποστολή: 25 Φεβρουαρίου 2016.\n5. Εκπαιδευτικό πρόγραμμα του κύκλου «World Class Manufacturing (WCM)» με θέμα: «How to improve productivity and reduce costs in manufacturing», διοργανώνεται από το Κέντρο Βιομηχανικής Συνεργασίας Ε.Ε.-Ιαπωνίας (EU-Japan Centre for Industrial Co-operation). Το πρόγραμμα θα πραγματοποιηθεί στις 27 Ιουνίου – 1 Ιουλίου 2016 στο Τόκιο, Ιαπωνία και αφορά μάνατζερ - μηχανικοί ευρωπαϊκών μεταποιητικών επιχειρήσεων με γνώσεις στον κατασκευαστικό κλάδο. Συμμετέχοντες θα έχουν τη δυνατότητα να υποβάλουν αίτηση για υποτροφία 600 ευρώ. Προθεσμία για υποβολή αίτησης συμμετοχής: 24 Μαρτίου 2016.\n1. Μελέτη με θέμα: «Ο οικονομικός αντίκτυπος της επιβολής των πολιτικών ανταγωνισμού σχετικά με τη λειτουργία των ενεργειακών αγορών της Ε.Ε.» (The economic impact of enforcement of competition policies on the functioning of EU energy markets).\n2. Έκθεση της Ευρωπαϊκής Επιτροπής σχετικά με την απασχόληση και τις κοινωνικές εξελίξεις 2015 στην Ε.Ε.: οι επενδύσεις σε ανθρώπινο δυναμικό είναι καθοριστικής σημασίας για την οικονομική ανάπτυξη.\nΑΝΤΙΠΡΟΣΩΠΕΥΣΗ - BRNL20151208001 - Εταιρία από την Ολλανδία αναζητά προμηθευτές ποτών και προϊόντων διατροφής για να τους εκπροσωπήσει στην ολλανδική αγορά. Εκτός από την προώθηση των πωλήσεων, η εταιρεία μπορεί να παρέχει και υπηρεσίες μάρκετινγκ. Ημερομηνία λήξεως: 7 Ιανουαρίου 2017.\nΥΠΗΡΕΣΙΕΣ ΔΙΑΝΟΜΗΣ - BRRO20151218003 - Εταιρία από την Ρουμανία επιθυμεί να ενεργήσει ως διανομέας για παραγωγούς / διανομείς τροφίμων για ειδικούς ιατρικούς σκοπούς. Ημερομηνία λήξεως: 30 Δεκεμβρίου 2016.\nΥΠΗΡΕΣΙΕΣ ΔΙΑΝΟΜΗΣ - BRSG20151217001 – Εταιρία από τη Σιγκαπούρη που ειδικεύεται στην διανομή αλκοολούχων ή μη αλκοολούχων ποτών προσφέρει τις υπηρεσίες της σε προμηθευτές από την Ελλάδα που επιθυμούν να εξάγουν τα προϊόντα τους στη Σιγκαπούρη. Ημερομηνία λήξεως: 13 Ιανουαρίου 2017..\n1. Εκπαιδευτικό σεμινάριο (webinar) με θέμα: «TOKYO 2020 OLYMPIC GAMES: OPPORTUNITIES IN JAPAN FOR EU BUSINESS», 9 Φεβρουαρίου 2016. Προθεσμία για δήλωση συμμετοχής: 8 Φεβρουαρίου 2016.\n2. Εκπαιδευτικό σεμινάριο (webinar) με θέμα: «E-LEARNING / ONLINE LANGUAGE-LEARNING MARKET IN JAPAN», 16 Φεβρουαρίου 2016. Προθεσμία για δήλωση συμμετοχής: 15 Φεβρουαρίου 2016.\n3. Εκπαιδευτικό σεμινάριο (webinar) με θέμα: «CROSS CULTURAL ISSUES», 23 Φεβρουαρίου 2016. Προθεσμία για δήλωση συμμετοχής: 22 Φεβρουαρίου 2016.\n1. Διεθνής Έκθεση «E-WORLD Energy & Water», 16-18 Φεβρουαρίου 2016, Έσσεν, Γερμανία, στον τομέα της ενέργειας.\n2. Διεθνής Έκθεση «BAUTEC 2016», 16-19 Φεβρουαρίου 2016, Βερολίνο, Γερμανία, στον κλάδο της δόμησης.\n3. Διεθνής Έκθεση «ECOBUILD», 8-10 Μαρτίου 2016, Λονδίνο, Αγγλία στον τομέα της αειφόρου δόμησης.\nΕκδήλωση Επιχειρηματικής Συνεργασίας «ECOBUILD & RESOURCE Matchmaking 2016» στο πλαίσιο της έκθεσης «ECOBUILD», 9 Μαρτίου 2016, Λονδίνο, Αγγλία στον τομέα της αειφόρου δόμησης. Προθεσμία για δήλωση συμμετοχής: 3 Μαρτίου 2016.\n(Όσες επιχειρήσεις ενδιαφέρονται να συμμετάσχουν παρακαλούνται να επικοινωνήσουν με τις υπηρεσίες του ΣΒΒΕ / Enterprise Europe Network – Hellas, κα Μόνικα Νάζη 2310 539817, εσωτ.207, e-mail m.nagy@sbbe.gr)


Security Management (Diploma) – Global College Nicosia\nΝα προσφέρει εκπαίδευση εξειδικευμένης συμπληρωματικής μορφής σε μόνιμα μέλη των Σωμάτων Ασφαλείας οι οποίοι ασχολούνται με τον τομέα της ασφάλειας.\nΜε την ολοκλήρωση του προγράμματος οι φοιτητές\nΤο πρόγραμμα απευθύνεται σε νέους που φιλοδοξούν να κάνουν καριέρα στον τομέα της ασφάλειας. Σήμερα στη χώρα μας, μια χώρα παροχής υπηρεσιών, δημιουργούνται υποδομές σημαντικών υπηρεσιών (oil & gas, vtt Βασιλικό, Καζίνο κ.α). Σοβαροί οργανισμοί ξένων συμφερόντων στον χρηματοοικονομικό τομέα (Τράπεζες, Forex) δραστηριοποιούνται ή αναμένεται να δραστηριοποιηθούν στη χώρα μας. Σημαντικές υποδομές όπως λιμάνια και αεροδρόμια έχουν ήδη ιδιωτικοποιηθεί. Δύο σημαντικοί τομείς για τη χώρα μας όπως ο Τουρισμός (Ξενοδοχειακές Μονάδες) και η Ναυτιλία (Υπεράκτιες εταιρείες) συνεχώς αναπτύσσονται και το κράτος συνεχώς διακηρύττει τη σημαντικότητά τους για τη χώρα και τη δέσμευση για την υποστήριξή τους. Επιπρόσθετα στη χώρα μας υπάρχουν μεγάλα ιδιωτικά νοσοκομεία, ή μελλοντικά ιδιωτικοποιημένα κρατικά νοσοκομεία, κρατικά αλλά και ιδιωτικά ακαδημαϊκά ιδρύματα, αθλητικές εγκαταστάσεις κ.ά.\nΟι φοιτητές αποκτούν υψηλού επιπέδου γνώσεις σε θέματα ψυχολογίας, κοινωνιολογίας, γεωπολιτικής, διεθνείς και δημόσιες σχέσεις, διοίκησης επιχειρήσεων, νομοθεσιών και ασφάλειας πληροφορικών συστημάτων. Παράλληλα εξασκούνται στις πολεμικές τέχνες, την αυτοάμυνα, τη σωματική ευεξία και προβαίνουν σε εξομοιωμένα μαθήματα σεναρίων, κρίσεων, καταστροφών, συνοδείας προσώπων, επεισόδια σε αθλητικούς ή εμπορικούς χώρους, απόπειρας διάρρηξης κατοικιών, επιχειρήσεων, καταστημάτων.\nDSM 102 Μέθοδος Συγγραφής Εργασιών - Έρευνα 6\nDSM 104 Εισαγωγή στην Aυτοάμυνα 6\nDSM 121 Μάθημα επιλογής - Τεχνικές Αυτοάμυνας 6


Τέλος ο Μουνίθ - Το μήνυμα του Ισπανού και το ευχαριστώ στον πρόεδρο (pic) - Βολος Π.Α.Ε.\nΤέλος ο Μουνίθ – Το μήνυμα του Ισπανού και το ευχαριστώ στον πρόεδρο (pic)\n18 Αυγούστου, 2020 , 15:10\nΗ ΠΑΕ Βόλος ανακοινώνει την κοινή συναινέσει λύση του συμβολαίου της με τον Χουάν Μουνίθ, τον οποίο ευχαριστεί για την προσφορά του στην ομάδα και του εύχεται κάθε επιτυχία στη συνέχεια της καριέρα του.\nΟ Χουάν Μουνίθ στο δικό του μήνυμα μέσω twitter αφού ευχαρίστησε τον πρόεδρο που τον πίστεψε και κατάλαβε το πρόσωπικό του πρόβλημα, ανέφερε:\n“Σήμερα θα πρέπει να πω αντίο στην ομάδα που με έκανε πολύ χαρούμενο που έπαιξα ποδόσφαιρο ξανά. Είναι μία θλιβερή μέρα, αλλά είμαι σίγουρος ότι οι δρόμοι μας θα βρεθούν ξανά. Ευχαριστώ τον πρόεδρο που με πίστεψε και κατάλαβε την προσωπική μου κατάσταση. Θα βρεθούμε σύντομα και καλή επιτυχία Volos FC”.


ΤΟ ΕΙΛΗΤΑΡΙΟΝ: Μαΐου 2015\n«ΕΣΥ ΚΑΙ ΤΟ ΚΑΛΟΚΑΙΡΙ…»\n«Εσύ και το καλοκαίρι\nτο κάνεις χειμώνα.\nΤώρα είσαι καλύτερα· είναι άνοιξη.\nΣε λίγο θα είναι καλοκαίρι.\nΕσύ το καλοκαίρι\nσκέφτεσαι τα κρύα του χειμώνα\n[Γέροντος Παϊσίου Αγιορείτου:\n« Λ ό γ ο ι »\nΤόμ. Β΄: «Πνευματική αφύπνιση»,\nμέρος 2ο, κεφ. 3ο, σελ. 129.\nΣουρωτή Θεσσαλονίκης, Νοέμβριος 19991.\nΑναρτήθηκε από π. Δαμιανός στις 8:57 μ.μ. Δεν υπάρχουν σχόλια:\nΑναρτήθηκε από π. Δαμιανός στις 9:56 μ.μ. Δεν υπάρχουν σχόλια:\nΝΑ ΜΗ ΝΑΡΚΩΘΟΥΜΕ\nΚΑΙ ΝΑ ΝΗ ΝΕΚΡΩΘΟΥΜΕ!\nΈνας γνωστός μου κληρικός μού εκμυστηρεύθηκε τα εξής λόγια που στάζουν σοφία μιας άλλης αιματηρής όσο και πολύτιμης πείρας, που στέκει παντοτινά απρόσιτη και απόμακρη από την επανάπαυση και τους συμβιβασμούς που χαρίζει σήμερα ο κόσμος στους ουραγούς του, αλλά και πέρα από κάθε θρησκευτική φαντασία και νοοτροπία ευσεβιστικού καφενείου: «Έπρεπε να γίνω παπάς, για να καταλάβω το μέγεθος της βαρβαρότητας και της απιστίας του κόσμου· αλλά και της σκληρότητας και της υποκρισίας των συγκληρικών μου».\nΗ πνευματική ελευθερία του αυθεντικού ποιμένος, εάν και όταν αυτή υπάρχει, πρέπει να δοκιμαστεί πικρά –λέω εγώ– από κάθε πλευρά. «Ὡς χρυσὸν ἐν χωνευτηρίῳ ἐδοκίμασεν (καὶ δοκιμάζει) αὐτοὺς» η θεία αγάπη. Ο καλός Θεός, να αναπαύει όλους τους προσφιλείς μας κεκοιμημένους (εν όψει του σημερινού Ψυχοσάββατου), αλλά επίσης να αναπαύει με τη Χάρη Του και τις καρδιές όσων (φιλόχριστων ποιμένων και χριστοηθών ποιμενόμενων) αγωνίζονται να μη ναρκωθούν και να μη νεκρωθούν ποτέ! Παρά τις πολύπλευρες αφόρητες πιέσεις…\nΑΠΟ ΤΑ ΚΑΤΕΡΓΑ ΤΗΣ ΣΙΒΗΡΙΑΣ\n...Περνάω σε μια σύντομη αλλά πιστή περιγραφή της δράσης μου, ως ιεροκήρυκας, στις φυλακές των καταναγκαστικών έργων των Νέρτινσκ αλλά και άλλων φυλακών της περιοχής Βαϊκάλης. Όπως έχω ήδη πει, ακόμα και όταν ήμουν λαϊκός επισκεπτόμουν κάποιες από τις φυλακές των κάτεργων του Νέρτινσκ, όπου κήρυττα στους δυστυχισμένους κρατούμενους. Όταν όμως έγινα μοναχός και χειροτονήθηκα ιερέας, μπόρεσα πλέον πιο ελεύθερα να συνεχίσω το έργο μου σ’ αυτές τις φυλακές. Την περιγραφή μου θα την αρχίσω από τη φυλακή της Τσιτά. Μετά τη χειροτονία μου, διορίστηκα εφημέριος στην εκκλησία αυτής της φυλακής που ήταν ο τελευταίος σταθμός, από τον οποίο έστελναν τους κρατούμενους στα κάτεργα.\nΜόλις απόκτησα πιο στενές σχέσεις με τους φυλακισμένους, κατάλαβα αμέσως ότι αυτό που χρειάζονται από μένα είναι να τους δείχνω αληθινή αγάπη. Η αγάπη αυτή, πρέπει να είναι ειλικρινής και δραστήρια. Αν δεν υπήρχε μια τέτοια αγάπη, καλύτερα να ήμασταν άγνωστοι μεταξύ μας. Οι άνθρωποι αυτοί, αδικήθηκαν στη ζωή τους και είναι εξαγριωμένοι με όλους και με όλα. Για να τους βγάλει ο ιερέας από αυτή την κατάσταση, πρέπει να πατά γερά και με τα δυο του τα πόδια στο έδαφος της ενεργητικής, της έμπρακτης αγάπης. Αλίμονο, σ’ εκείνον τον ιερέα, ο οποίος θα προτιμήσει τις αρχές της φυλακής από τους φυλακισμένους!\nΌταν λοιπόν συγγένεψα μ’ αυτόν τον κόσμο, όταν τους αγάπησα με αυταπάρνηση, τότε είδα ότι και για μένα οι θύρες της ψυχής τους είναι ορθάνοιχτες και ότι μου δόθηκε η απόλυτη ελευθερία οποιαδήποτε στιγμή να ερευνώ (πάντα με διάκριση, με σεβασμό και με αγάπη, εννοείται!) και τα πιο κρυφά της βάθη! Πρέπει να ομολογήσω ότι αυτός ο κόσμος των εγκληματιών, κατά τη γνώμη μου, –γνώμη που είναι καρπός της προσωπικής μου πείρας– είναι πιο ιδανικός, πιο ηθικός, ακόμα και πιο θρησκευτικός, από εμάς τους ελεύθερους πολίτες του ελεύθερου κόσμου.\nΑπό τα χέρια μου πέρασαν περίπου είκοσι πέντε χιλιάδες άνθρωποι, τους οποίους πολλές φορές τους εξομολόγησα, τους κοινώνησα αλλά και προσπάθησα με τα κηρύγματά μου να τους πείσω να αλλάξουν τη ζωή τους και να πιστέψουν στο Ευαγγέλιο του Χριστού. Μεταξύ τους, υπήρχαν θαυμάσιοι τύποι, για τους οποίους και θα μιλήσω στη συνέχεια…\nΣτις ομιλίες μου προσπαθούσα να αποδείξω στους φυλακισμένους ότι, για μας, δεν υπάρχει καμιά διαφορά μεταξύ των ανθρώπων· ότι όλοι οι άνθρωποι είναι παιδιά του ενός Θεού· ότι Εκείνος μας αγαπά πάρα πολύ και ελεεί και τον χειρότερο αμαρτωλό και εγκληματία, όπως και τον μεγαλύτερο άγιο· και ότι συχνά η αγάπη του Θεού, από συμπόνια προς τον αμαρτωλό, τον πλησιάζει πολύ περισσότερο από έναν μεγάλο άγιο. Ο Θεός, δια του Μονογενούς Του Υιού, σκόρπισε σε μας την απέραντη αγάπη Του και την αγαθότητά Του και, μόλις εμείς ανοίξουμε την καρδιά μας σ’ αυτήν την αγάπη, αμέσως από το ξεχείλισμα αυτής της αγάπης του Κυρίου, θα ανακράξουμε με θαυμασμό: «Εσύ, Κύριε, επισκέφτηκες τη βρώμικη και λερωμένη, με το αίμα του πλησίον, κατοικία της ψυχής μου;!...». Έτσι, σ’ αυτόν τον κόσμο των κακούργων, σ’ αυτούς τους ανθρώπους, έψαχνα μέσα τους την εικόνα του Θεού, για να ανταποκριθεί αυτή κατόπιν στην πρόσκληση του Θεού. Ω, το θαύμα του Χριστού! Πώς και με τι αγάπη, μερικοί απ’ αυτούς, έπαιρναν και κατάπιναν τα λόγια της αγάπης του Χριστού, που έλεγα προς αυτούς!\nΜια μέρα, ένας κατάδικος με αλυσίδες, με πλησίασε κλαίγοντας.\n–Παππούλη!... Κοίταξέ με, σώσε με!... Θέλω τον Θεό, τον Θεό θέλω!... Τα κηρύγματά σας, έκαναν να ξαναζήσει η ψυχή μου και τώρα αυτή αναζητά τον Θεό... Ω, τον Θεό θέλω!...\n–Γιε μου! Ώστε ξαναζωντάνεψες;\n–Ναι, ξαναζωντάνεψα, παππούλη! Και σας ικετεύω· δώστε μου τον Θεό!... Εγώ, τον Θεό θέλω!...\nΌλοι οι κατάδικοι είχαν φύγει από την εκκλησία. Έμεινε μόνος αυτός ο αλυσοδεμένος κατάδικος με τη φρουρά δίπλα του. Τον οδήγησα μέσα στο ιερό, όπου με ακολούθησε σαν υπάκουο παιδί.\n–Πρώτ’ απ’ όλα, φίλε μου, έλα να προσευχηθούμε.\n–Να προσευχηθούμε, παππούλη! απάντησε εκείνος.\nΠροσευχόμασταν για δέκα λεπτά περίπου. Η προσευχή του, ήταν φλογερή. Μετά την προσευχή, τον παρακάλεσα να καθίσει στην καρέκλα.\n–Φίλε μου, χαρά μου! Χαίρομαι πάρα πολύ που, με τέτοια θερμότητα, ψάχνεις να βρεις τον Θεό. Ο Θεός, όμως, μόνο από τη θύρα της μετανοίας μπαίνει στη ψυχή του αμαρτωλού ανθρώπου. Άνοιξε τη θύρα αυτή· αυτό είναι στο χέρι σου!...\n–Θα σας πω πρώτα για τη ζωή μου και μετά θα εξομολογηθώ. Κατάγομαι από την Οδησσό κι έχω σπουδάσει στο Πανεπιστήμιο. Δεν το τελείωσα, επειδή άρχισα να πίνω. Έφυγα από την Οδησσό και πήγα στην πόλη Ροστώφ. Γύρευα την καλή ζωή, δηλαδή να ζω οικονομικά άνετα. Όταν ήμουν 25 χρονών, από το Ροστώφ πήγα στον Καύκασο. Εκεί ρίχτηκα, όπως λένε, ολότελα σε μια αιμοσταγή ζωή. Εκεί, επίσης, σχημάτισα έξι ληστοσυμμορίες. Δεν λυπούμασταν κανέναν. Οι άνθρωποι των πέντε ομάδων γρήγορα συνελήφθηκαν από την αστυνομία και μόνο η δική μου κρυβόταν πάνω στα βουνά, στα δάση και στις άγριες χαράδρες του Καυκάσου. Πάντα σχεδόν ήμασταν βουτηγμένοι στο ανθρώπινο αίμα. Εγώ ο ίδιος, με τα δικά μου τα χέρια, σκότωνα ακόμα και έγκυες γυναίκες. Είχαμε πολλά χρήματα και χρυσαφικά. Κι εγώ, τι έκανα εγώ! Με τα ίδια μου τα χέρια έσφαξα δύο ιερείς! Για το πόσες γυναίκες βίασα, ούτε λόγος να γίνεται!\n–Και τι σας ανάγκασε να πράξετε τέτοια κακουργήματα;\n–Παππούλη! Τα πάθη μάς κάνουν να γινόμαστε άγρια ζώα· και τα πάθη αυτά, σε μας, τα μεγαλώνει και τα σκληραίνει το περιβάλλον μέσα στο οποίο γεννιόμαστε, μεγαλώνουμε και ζούμε.\nΌταν βλέπεις ότι όλος ο κόσμος ζει με τη βία, ότι οι νόμοι, οι αρχές και οι εξουσίες αποτελούν το πιεστήριο με το οποίο καταπιέζεται η ανθρωπότητα από τα χέρια μιας μικρής ομάδας ανθρώπων, τότε, παρά τη θέλησή σου, ανάβουν μέσα σου τα πάθη και γίνεσαι, στο τέλος, αποφασισμένος για όλα! Τελικά, εξαγριώνεσαι· γίνεσαι σαν το άγριο ζώο. Πιστέψτε με, παππούλη, υπάρχουν στιγμές που θέλεις να καταστρέψεις όλον τον κόσμο και να τον κάψεις! Ο κόσμος, πρέπει να καταστραφεί! Δεν υπάρχει σ’ αυτόν τίποτα· εκτός από την υποκρισία, τη βία και την αχρειότητα…\nΌταν συναντώ ιερείς, αρχιερείς ή οποιεσδήποτε άλλες κοσμικές αρχές, σκέφτομαι:\n«Αχ, άνθρωποι, άνθρωποι! Πόσο μικροί είστε, εσείς και η υποκρισία σας, με το ένστικτο της βίας που κουβαλάτε! Μήπως εσείς δεν είστε οι δήμιοί μας, οι δήμιοι της ανθρώπινης ψυχής; Θεωρείτε τον εαυτό σας “ποιμένα” της Εκκλησίας του Χριστού, τηρητή των νόμων της δικαιοσύνης και φωτιστή του αγράμματου λαού. Στην πραγματικότητα, όμως, όλοι εσείς είστε οι δήμιοι!».\nΑνατριχιάζω, όταν βλέπω τον ιερέα να δίνει τη Θεία Κοινωνία στον καταδικασμένο σε θάνατο, λίγο πριν τη θανατική του εκτέλεση. Σκέφτομαι, τότε: «Ποιόν, άραγε, να κρέμασαν; Τον εγκληματία ή τον Χριστό;». Αυτό, κάνουν οι εκπρόσωποι της Εκκλησίας του Χριστού!\nΉ, εδώ, ο προϊστάμενος της φυλακής· ζει σαν να είναι άρχοντας! Παίρνει μισθό 120 ρούβλια το μήνα και τα παιδιά του τα στέλνει στα καλύτερα σχολεία. Έχει ολόκληρο κοπάδι κυνηγητικά σκυλιά κι όταν θα φύγει μετά από έξι–επτά χρόνια υπηρεσίας στη φυλακή, θα έχει μαζί του πόσες χιλιάδες ρούβλια!\nΑυτό είναι, αγαπητέ μου παππούλη, που μας κάνει εμάς εγκληματίες. Κι εγώ τώρα, όταν άκουσα από σας την έκκληση να στραφούμε προς τον Θεό, βεβαιώθηκα ότι μας αγαπάτε ειλικρινά και ότι θέλετε να σωθούμε.\nΩ, μπροστά στην ειλικρινή αγάπη δεν θα μείνει ασυγκίνητος κανένας εγκληματίας! Έτσι κι εγώ, αν και ένας απ’ αυτούς, στην αγάπη που μας δείξατε, ανταποκρίνομαι με τη δική μου αγάπη. Αν ο κόσμος μάς αγαπούσε, όπως μας αγαπάτε εσείς, θα γινόμασταν άγιοι. Αυτό σημαίνει αγάπη! Μπροστά στην αγάπη, ούτε νόμοι, ούτε η δύναμη, ούτε το κακό δεν θα σταθούν. Αλλά, τώρα, αναρωτιέμαι: θα μου συγχωρήσει, άραγε, ο Θεός τις αμαρτίες μου;\n–Παιδί μου αγαπητό, οι αμαρτίες σου οι οποίες θα συγχωρηθούν ενώπιον του Θεού, τις παίρνω εγώ! του απάντησα.\nΌταν το άκουσε αυτό ο κατάδικος, έπεσε στα πόδια μου κι άρχισε να κλαίει τόσο δυνατά, ώστε ακουγόταν σ’ όλη την εκκλησία.\n–Ω, άγγελέ μας επουράνιε! Που κατέβηκες σε μας για να μας παρηγορήσεις, τους κακόμοιρους! έτσι μου έλεγε, αγκαλιάζοντας τα πόδια μου.\nΈκλαιγα κι εγώ μαζί του. Τρεις μέρες αργότερα, εξομολογήθηκε σε μένα και τον κοινώνησα των Αχράντων Μυστηρίων. Και τρεις βδομάδες μετά απ’ αυτό το γεγονός, τον απαγχόνισαν στη φυλακή της Τσιτά. Δύο μέρες πριν τον θάνατό του, τον επισκέφτηκα στον θάλαμό του, όπου τον βρήκα να προσεύχεται θερμά με πολλά δάκρυα. Καταλάβαινε ότι οι μέρες της ζωής του ήταν, πια, μετρημένες.\nΠιστεύω ακράδαντα ότι αυτός βρήκε τον Θεό…\n«Από όσα είδα και έζησα…\n(Αναμνήσεις από την ιεραποστολή μου\nστα κάτεργα της Σιβηρίας)»,\nκεφ. 7ο, §4, σελ. 58–59 και 69–73,\nΑναρτήθηκε από π. Δαμιανός στις 1:56 μ.μ. Δεν υπάρχουν σχόλια:\nΚΟΣΜΙΚΗ ΕΥΓΕΝΕΙΑ ΚΑΙ ΟΙ ΣΧΕΣΕΙΣ ΜΑΣ ΜΕ ΤΟΥΣ ΑΛΛΟΥΣ\nΚΑΙ ΟΙ ΣΧΕΣΕΙΣ ΜΑΣ ΜΕ ΤΟΥΣ ΑΛΛΟΥΣ\nΌποιος θέλει να ζήσει ειρηνικά, πρέπει να προσέξει ιδιαίτερα τις σχέσεις του με συγγενείς και φίλους. Να μην ξεγελιέται από την ευγένεια που ίσως συναντά. Η κοσμική ευγένεια μπορεί να κάνει πολύ κακό, γιατί έχει υποκρισία. Η εξωτερική συμπεριφορά μπορεί να παρουσιάζει έναν τέλειο άγιο, αλλά, όταν αποκαλυφθεί ο εσωτερικός του κόσμος, να είναι τελείως το αντίθετο.\nΝα, μερικοί άνθρωποι έχουν μια καλωσύνη, έχουν και μια ευγένεια, αλλά αυτό δεν σημαίνει ότι έχουν και πνευματική αρχοντιά, θυσία. Το να υπάρχουν καλά στοιχεία, είναι άλλο θέμα. Αυτός που έχει κοσμική ευγένεια και υποκρίνεται, μπορεί να κάνει πολύ κακό, γιατί ξεγελιέται ο άλλος, ανοίγει την καρδιά του και χαραμίζει τελικά την ευλάβειά του στον κοσμικό άνθρωπο, που δεν ξέρει τι θα πει ευλάβεια. Είναι σαν να δίνει χρυσές λίρες σε ανθρώπους που ξέρουν μόνον τις μπρούντζινες δραχμές. Ακόμη, πρέπει να μη χάνει κανείς την ώρα του άσκοπα νουθετώντας πνευματικά ανθρώπους, οι οποίοι αναπαύονται στις κοσμικές συζητήσεις και στο να εκφέρουν εγωιστικά γνώμες.\nΜερικές φορές όμως παρατηρείται το εξής, ακόμη και στις σχέσεις των πνευματικών ανθρώπων. Πάει να πει ένας τον πόνο του σε κάποιον, και αυτός δεν θέλει να τον ακούσει, για να μη στερηθεί την χαρά του. Μπορεί να προσποιηθεί ότι είναι βιαστικός ή να αλλάξει κουβέντα, για να έχει την ησυχία του. Αυτό είναι τελείως σατανικό. Σαν να πεθαίνει ο άλλος δίπλα μου και εγώ να πηγαίνω πιο πέρα και να τραγουδώ. Πού είναι το «να κλαις με αυτούς που κλαίνε» (Ρωμ. 12:15); Και μάλιστα, όταν πρόκειται για θέματα σοβαρά εκκλησιαστικά και ως Χριστιανός δεν συμμερίζεται την ανησυχία του άλλου, τότε αυτός ο άνθρωπος δεν συμμετέχει στο Σώμα της Εκκλησίας.\nΠολύ βοηθάει το να είναι κανείς απλός στις σχέσεις του με τους άλλους, να έχει γι’ αυτούς πάντοτε καλό λογισμό και μην παίρνει όλους τους ανθρώπους στα σοβαρά. Να αποφεύγει τις συζητήσεις που γίνονται δήθεν για πνευματική ωφέλεια και φέρνουν μόνον πονοκέφαλο. Να μην περιμένει πνευματική κατανόηση από ανθρώπους που δεν πιστεύουν στον Θεό. Καλύτερα να εύχεται γι’ αυτούς να τους συγχωρήσει ο Θεός και να τους φωτίσει. Να μιλάει στον καθέναν με την δική του γλώσσα και να μη φανερώνει τις μεγάλες αλήθειες που πιστεύει και ζει, γιατί δεν θα τον καταλάβουν, επειδή μιλάει σε άλλη συχνότητα και σε διαφορετικό μήκος κύματος.\nΜερικοί λένε: «θέλω να γνωρίσουν και οι άλλοι τον Χριστό, όπως Τον γνώρισα κι εγώ», και κάνουν τον δάσκαλο στους άλλους. Πρέπει όμως η ζωή τους να συμφωνεί με αυτά που διδάσκουν. Όταν με την ζωή τους διδάσκουν άλλον Χριστό και δεν ανταποκρίνονται σε αυτά που λένε, τότε δεν μπορούν να πουν ότι γνώρισαν τον Χριστό. Και αν κανείς δεν έχει βιώματα, θα είναι έξω από την πραγματικότητα και, αργά ή γρήγορα, θα τον προδώσει ο εαυτός του.\nΌταν με πόνο και αληθινή αγάπη πλησιάσουμε κάποιον, τότε η αληθινή αυτή αγάπη του Χριστού αλλοιώνει τον πλησίον μας. Ο άνθρωπος που έχει αγιότητα, όπου κι αν βρεθεί, δημιουργεί κατά κάποιον τρόπο γύρω του ένα ηλεκτρομαγνητικό πνευματικό πεδίο και επηρεάζει όσους βρίσκονται μέσα σ’ αυτό. Βέβαια, πρέπει να προσέχουμε να μη σπαταλάμε την αγάπη μας και να μη δίνουμε την καρδιά μας εύκολα, γιατί πολλές φορές μερικοί εκμεταλλεύονται την δική μας καρδιά και μας την κάνουν κιμά ή άλλοτε δεν μπορούν να μας καταλάβουν και μας παρεξηγούν.\n1) Τόμ. Β΄: «Πνευματική αφύπνιση»,\nμέρος 2ο, κεφ. 3ο, σελ. 128–129,\n2) Τόμ. Δ΄: «Οικογενειακή ζωή»,\nμέρος 4ο, κεφ. 1ο, σελ. 162–163,\nΑναρτήθηκε από π. Δαμιανός στις 5:53 π.μ. Δεν υπάρχουν σχόλια:\nΜόνο οι ευγενείς, ευαίσθητες, καλότεχνες και ευήθεις ψυχές μπορούν να αντιλαμβάνονται και να εκτιμούν την άδολη και ανυπόκριτη ευγένεια του τρόπου των άλλων, όπως αυτή έχει. Πέρα από μύθους, εξιδανικεύσεις και ωραιοποιήσεις. Για την πλειονότητα όμως των σχέσεων του κόσμου· των ανθρώπων που στέκονται στρατωνισμένοι μέσα στο συνηθισμένο και το ανύποπτο· των υπάρξεων που φυλακίζονται στον πύργο των συμβάσεων και της επανάπαυσης· εκείνων που παίρνουν εύθυμα τη στράτα της ρηχότητας και της αβάθειας· των άλλων που ζουν πλασματικά κάτω από τη σκιά του λίγο, του τίποτα και του καθόλου· κάποιων άλλων πάλι που βαλτώνουν στη θολούρα της σκαιότητας και της αβεβαιότητας, για όλους αυτούς και για πολλούς ακόμη, ισχύει το τρίπτυχο της αναισθησίας, του κυνισμού και της αδιαφορίας.\nΠολλές φορές, προσποιούμαστε αντιδραστικά πως δεν κατανοούμε την αξία και το κάλλος της ευγένειας, ερμηνεύοντάς την ανεπιτυχώς σαν κάτι ριζικά διαφορετικό και αντίστροφο απ’ αυτό που η ίδια είναι αυτή καθεαυτή (όπως: υποκρισία, κολακεία, αδυναμία, ενδοτικότητα, δολιότητα, κ.α.). Κι αυτό γιατί; Προφανώς για να απωθήσουμε σιωπηλά το θλιβερό γεγονός της απουσίας της μέσα μας. Πράγματι, η ευγένεια που φέρουν και εκφράζουν οι άλλοι, καρδιακά και ειλικρινά έναντί μας, δε γίνεται να μη μας θυμίζει, ως ένα βαθμό, αυτό που αρνηθήκαμε να είμαστε και να έχουμε στη ζωή μας. Και η άρνηση αυτή, βρίσκει και δίνει διέξοδο στην εκ μέρους μας συχνή διαστρέβλωση που επιφυλάσσουμε προς τον ευγενή και ανεπιτήδευτο τρόπο του συνανθρώπου μας. Και αυτή η διαδικασία, το δίχως άλλο, υπηρετεί και συμφέρει την εικόνα μας· αυτό που πάντα θέλουμε να εμφανίζουμε προς τα έξω· ουσιαστικά δηλαδή το οικείο μας ψέμμα· την ατομική μας μαρκίζα· τη βιτρίνα που στέκεται μπροστά από την ύπαρξή μας· την αφανή χάλκευση των καταστάσεων που αμαρτύρητα ζούμε και βιώνουμε.\nΈτσι, λοιπόν, έχουμε «ανάγκη» βασικά να καλύπτουμε και καλυπτόμαστε· να αποφεύγουμε κάθε αποκάλυψη που ακουμπά τον εσωτερικό μας κόσμο, τον κατειλημμένο από την τραχύτητα, τη βαναυσότητα και την προπέτεια. Έχουμε «ανάγκη» να εφευρίσκουμε ή να ενστερνιζόμαστε διαρκώς «έξυπνους» τρόπους ώστε να πείθουμε πρωτίστως τον εαυτό μας για το κακό και μελανό του το χάλι, το οποίο, ας σημειωθεί, ότι μας είναι κατά πάντα «αθώο» και «ακίνδυνο»· σχεδόν «αγγελικό»! Έχουμε «ανάγκη» να συνθηκολογούμε με το «δεν πειράζει» της δήθεν υπεροχής και της δύναμης που γεννάει η σκληρότητα και η αναλγησία της καρδιάς μας. Έχουμε «ανάγκη» να είμαστε εξωτερικά χαρούμενοι, ακμαίοι, δοτικοί, άτρωτοι, αλύγιστοι, άκαμπτοι, άτυπτοι, εφησυχασμένοι και ανενόχλητοι, όταν και όποτε στρεφόμαστε συνειδητά σε επιλογές ζωής που δεν ευωδιάζουν από ήθος, αρχοντιά, λεβεντιά, ακεραιότητα, εντιμότητα, ευπρέπεια και κάλλος. Έχουμε «ανάγκη» να υποστηρίζουμε σθεναρά ακόμη και την έσχατη ασχήμια ή φθήνια που μας διέπει ανομολόγητα, γιατί στην ουσία απεχθανόμαστε την αγία ταπείνωση από την οποία προέρχεται κάθε ομορφιά και κάθε τι πολύτιμο. Έχουμε «ανάγκη» να είμαστε πεισματικά αυτάρκεις, αμετάπειστοι, ισχυρογνώμονες και ανήκοοι, ακόμη και όταν η μοναδική αποκαρδιωτική συντροφιά του είναι μας κατάντησε να είναι η ενδόμυχη ένδεια της ψυχής μας. Έχουμε «ανάγκη» να υποκρινόμαστε άψογα ότι δεν έχουμε ανάγκη από καμιά προσωπική μετάνοια, από καμιά θεόσδοτη άφεση του εαυτού μας, από κανέναν αγώνα, από καμιά προσπάθεια να βρούμε το νήμα του αληθινού εαυτού μας, από καμιά ψυχότροφη αρετή, από κανέναν Σωτήρα Θεό, αρκεί να μην πέσουμε στα μάτια του αγέρωχου, αταπείνωτου και περήφανου, μα και τόσο μαρτυρικά κενού εαυτού μας.\nΤου εαυτού μας: αυτού του ακαθαίρετου, του λατρεμένου και προσκυνητού ειδώλου της γενικά αγενούς και ειδικά αναιδούς ζήσης μας. Μια τέτοια ζήση γίνεται, αργά ή γρήγορα, το αγαπημένο καταφύγιο ή προπύργιο της εγκόσμιας σκληρότητας. Μα η σκληρότητα δεν είναι ούτε αιώνια ούτε ακατάπαυστη. Κάνει κάποιους ορισμένους σαθρούς κύκλους για να φρενάρει απότομα σε μιαν ακαταμάχητη και καθαρτική παίδευση Θεού. Σταματάει πάραυτα μόλις καταπιεί τον κάτοχό της και συντελεσθεί πλήρως η πτώση του ανθρώπου. Μέχρι να βρει το μοναδικό και αναντικατάστατο αντίδοτό της, που είναι εκείνο που αρχικά εδίωκε απηνώς: την ευγένεια και την καλότητα του ήθους. Την ευγένεια που, κάποτε, εμείς οι ίδιοι και κανείς άλλος εκτός από μας, την απορρίψαμε από το σκηνικό της ζωής μας και την εξορίσαμε από το νου και την καρδιά μας. Την καρδιοστάλακτη εκείνη ευγένεια που στο θρυμματισμένο τώρα, καθώς πορευόμαστε έμφοβοι προς το πάντα, μονάχοι και αβοήθητοι, διψάμε και καρτερούμε και ικετεύουμε να μας δοθεί, είτε από κάποιον ευγενή άνθρωπο είτε από τον Ίδιο τον άρχοντα και ελεήμονα Θεό, τόσο πολύ!...\nΑναρτήθηκε από π. Δαμιανός στις 2:00 π.μ. Δεν υπάρχουν σχόλια:\n«ΠΟΙΟΣ ΕΙΜΑΙ ΕΓΩ,\nΠΟΥ ΘΑ ΘΕΡΑΠΕΥΣΩ ΤΟ ΠΑΙΔΙ ΣΟΥ;»\nΤην περίοδο του εξαμήνου του 2006, που έμενα στο Κολουέζι, έμαθα με μεγάλη μου κατάπληξη πως ο ιθαγενής ιερεύς μας, ο παπα–Λάζαρος, θεράπευσε ένα παιδάκι έξι ετών, το οποίο ήταν παράλυτο από μάγια. Η ιστορία είναι αληθινή, διότι μου την διηγήθηκε ο ίδιος ο παπα–Λάζαρος, ο οποίος για τη μεγάλη του αρετή και απλότητα, έχει λάβει από τον Θεό το χάρισμα να θεραπεύει ασθενείς και να διώχνει δαιμόνια.\nΣτα μέσα του Δεκεμβρίου του 2005, τον έστειλε ο προϊστάμενός του, αρχιμ. π. Μελέτιος (τώρα, Επίσκοπος Κολουέζι και πάσης Κατάγκας) στην κωμόπολη Μουτσάτσια για να επιτελέσει εκεί τις Ακολουθίες του Δωδεκαημέρου. Με τα άθλια μέσα της συγκοινωνίας, παρότι η απόσταση είναι 200 χιλιόμετρα, επιτέλους έφτασε σε δύο μέρες, αφού το αυτοκίνητο τη μια φορά χάλασε και την άλλη κόλλησε στη λάσπη.\nΕπιτέλους ο π. Λάζαρος έφτασε στην κωμόπολη. Προχωρεί προς την εκκλησία (μια χορτοκαλύβα, κυριολεκτικά!) του Αγίου Σάββα. Μπροστά του, βρέθηκε μια κακοντυμένη γυναίκα που κρατούσε το παράλυτο παιδί της στην αγκαλιά της. Το σώριασε μπροστά του και, χωρίς χαιρετισμό και δεύτερη κουβέντα, του λέει:\n–Πάτερ, θέλω να μου θεραπεύσεις το παιδί μου!\n–Ποιος είμαι εγώ, κυρία μου, ένας άνθρωπος αμαρτωλός, που θα θεραπεύσω το παιδί σου; Ποια εκκλησία ακολουθείς;\n–Ανήκω στην Καθολική εκκλησία.\n–Πήγαινε, τότε, στους ιερείς της εκκλησίας σου. Αυτοί, να στο θεραπεύσουν.\n–Πήγα και μ’ έδιωξαν. Μου είπαν: «Δεν μπορούμε ’μεις· πήγαινε στους Ορθόδοξους».\nΟ π. Λάζαρος βρέθηκε σε αμηχανία. Από τη μια μεριά, η γυναίκα να μην υποχωρεί· να έχει πετάξει το παράλυτο παιδί της στα πόδια του και να τον θερμοπαρακαλεί για τη θεραπεία του. Από την άλλη, ο ίδιος να αισθάνεται την αναξιότητά του και να διστάζει να βγάλει το Ευχολόγιο. Τελικά, μια εσωτερική θεία δύναμη τον ώθησε και πήρε την απόφαση. Θεώρησε ότι ίσως είναι θέλημα Θεού να διαβιβασθούν στο παιδί οι ευχές της Εκκλησίας μας. Πράγματι, έβγαλε το Ευχολόγιο της Εκκλησίας μας στη γλώσσα σουαχίλι, γονάτισε μπροστά στο παιδί κι άρχισε να διαβάζει τους Εξορκισμούς του Αγίου Ιωάννου του Χρυσοστόμου και του Αγίου Βασιλείου του Μεγάλου.\nΣτο τέλος, όπως μου είπε ο ίδιος, με απόλυτη φυσικότητα και ξένος από κάθε έννοια και αίσθημα κενοδοξίας, σηκώθηκε και είπε προστακτικά στο παιδί: «Στο Όνομα του Ιησού Χριστού, σήκω πάνω και περπάτησε!».\nΠράγματι, το παιδάκι που, μέχρι εκείνη την στιγμή περπατούσε δύσκολα με τα τέσσερα, άρχισε να σηκώνει το κορμάκι του και να στέκεται στα πόδια του.\nΗ μητέρα του, κλαίγοντας από χαρά και ευχαριστώντας τον Θεό και τον θεοπειθή ταπεινό ιερέα Του, κρατώντας το θεραπευμένο παιδί της από το χέρι, διαλαλούσε το θαύμα σ’ όλη την κωμόπολη Μουτσάτσια. Σήμερα, μάνα και γιος, είναι Ορθόδοξοι Χριστιανοί και χαίρουν άκρας υγείας.\nΌσοι δυσπιστούν για το θαύμα αυτό, ας φθάσουν μέχρι το Κολουέζι του Κονγκό και όχι μόνο θ’ απολαύσουν το χαριτωμένο και αγιασμένο πρόσωπο του πατρός Λαζάρου, αλλά θ’ ακούσουν και θα δουν όσα έγραψα παραπάνω...\n2. Ο άγνωστος, αυστηρός και οπλισμένος Αξιωματικός\nΈνας εργάτης της Εταιρείας Μεταλλευμάτων «Τζεκαμίν», καταγόμενος από το χωριό Μουσονόι, είχε κάτι διαφορές μ’ έναν Χριστιανό δικό μας. Συνηθισμένος και εύκολος δρόμος τακτικής γι’ αυτούς, προκειμένου να εκδικηθούν κάθε πραγματικό ή όχι εχθρό τους, είναι η καταφυγή στον μάγο. Εκείνος, του έδωσε δαιμονικά φάρμακα και οδηγίες για να σκοτώσει τον άνθρωπο που μισούσε.\nΈνα απόγευμα, κατευθύνθηκε για το σπίτι εκείνου του Χριστιανού μας, που βρίσκεται κοντά στην Ορθόδοξη Εκκλησία των Αγίων Θεοδώρων, με σκοπό να εφαρμόσει το σατανικό του σχέδιο. Μπαίνοντας μέσα στο προαύλιο, πρόβαλε ξαφνικά μπροστά του ένας άγνωστος και αυστηρός Αξιωματικός, με το δόρυ στο χέρι του. Τον απείλησε ότι θα τον καρφώσει, εάν προχωρήσει ένα βήμα μπροστά.\nΕκείνος, από το φόβο του, έπεσε κάτω σα νεκρός. Μετά από λίγο, σηκώθηκε. Ο Αξιωματικός, όμως, είχε χαθεί. Επιστρέφοντας στο σπίτι του, έπεσε στο κρεβάτι άρρωστος. Έμεινε και στο νοσοκομείο οκτώ μήνες. Τώρα είναι καλά στην υγεία του. Ο φόβος όμως παραμένει μέσα του, από την παράξενη εκείνη παρουσία του οπλισμένου Αξιωματικού, του Αγίου Μεγαλομάρτυρος Θεοδώρου…\n3. «Ονομάζομαι παπα–Κοσμάς, που πέθανα πριν λίγα χρόνια…»\nΟ υποδιάκονος Απόστολος, μου είπε και το εξής όνειρο κάποιου συγχωριανού του, που μένει τώρα στην Μπουντούμπα:\n«Στο χωριό μου κάποια μέρα, με πλησίασε ένας άνθρωπος, με τ’ όνομα Kipazula, ο οποίος δεν είναι Ορθόδοξος. Ήρθε να μου διηγηθεί πως είδε στον ύπνο του τον μακαριστό π. Κοσμά τον Γρηγοριάτη (1942–1989· μεγάλος, θερμός, ακατάβλητος ιεραπόστολος του Ζαΐρ που αναλώθηκε στην ιεραποστολική διακονία με απαράμιλλο ζήλο, εκπληκτική αυτοθυσία και πρωτοφανή αγάπη· κατά κόσμον Ιωάννης Ασλανίδης, από τα Θεοδόσια του Νομού Κιλκίς, μετέπειτα Γρηγοριάτης ιερομόναχος, άφησε την τελευταία του πνοή ξαφνικά, μετά από τροχαίο δυστύχημα κατά την ήσυχη δύση της Παρασκευής, 27 Ιανουαρίου, του έτους 1989· η ανιδιοτελή του ζωή και το θυσιαστικό του παράδειγμα ενέπνευσαν πολλούς, ώστε πλέον να αποτελεί μία ανεξάλειπτη και αλησμόνητη αναφορά για την Ορθόδοξη Ιεραποστολή και των υπέροχων ιδεωδών της στην πυρίκαυστη Αφρική, αλλά και ιερό καύχημα της Μονής της μετανοίας του, της Μονής Γρηγορίου Αγίου Όρους).\nΑυτός, λοιπόν, μου είπε τα εξής:\n“Κάποια μέρα, πήγα να ψαρέψω. Επιστρέφοντας στο σπίτι μου, έπεσα στο κρεβάτι άρρωστος. Δεν μπορούσα ούτε να κινηθώ. Κατάλαβα ότι μου είχαν κάνει μάγια. Τότε, μια νύχτα, είδα το εξής όνειρο: Είδα ότι ήρθε και σταμάτησε κοντά στο σπίτι μου ένα αυτοκίνητο που έτρεχε με πολλή ταχύτητα. Άνοιξε την πόρτα και βγήκε έξω ένας ευρωπαίος με άσπρα ρούχα και μεγάλη γενειάδα. Κρατούσε στα χέρια του κι ένα βαλιτσάκι. Εγώ, φοβήθηκα πολύ. Αυτός, άνοιξε το βαλιτσάκι του, έβγαλε ένα μαντήλι (=επιτραχήλιο) και με ρώτησε:\n–Με γνωρίζεις ποιος είμαι;\n–Όχι, του είπα.\n–Εγώ είμαι Ορθόδοξος παπάς. Ονομάζομαι παπα–Κοσμάς, που πέθανα πριν λίγα χρόνια. Πήγαινε στην Εκκλησία των Ορθοδόξων και πες εκεί τον κατηχητή και στους Χριστιανούς να κάνουν προσευχή για σένα και θα γίνεις καλά. Και, αν πάλι αρρωστήσεις, να έρθεις να παρακαλέσεις εμένα και θα σε βοηθήσω”…».\n4. Το μαγικό είδωλο κολλημένο σε χέρι Καθολικού\nΟ π. Ιωσήφ από το Λουμπουμπάσι μάς είπε ένα πρωτοφανές περιστατικό που συνέβη στην Κινσάσα, την πρωτεύουσα του Κονγκό. Όταν ο ίδιος ζούσε σ’ αυτή την πόλη, διότι εκεί γεννήθηκε, συνέβη ένα περιστατικό σε μια εκκλησία των Ρωμαιοκαθολικών. Τότε, τόσο ο ίδιος ο π. Ιωσήφ, όσο και οι γονείς και τ’ αδέλφια του, ήταν όλοι τους Ρωμαιοκαθολικοί.\nΥπεύθυνος της «εκκλησίας» αυτής, ήταν ένας ιερέας που είχε έρθει από το Βέλγιο για να εργασθεί εκεί ιεραποστολικά. Κατόρθωσε με τον προσωπικό του ζήλο να οδηγήσει πολλούς Αφρικανούς στην εκκλησία του. Απέναντι όμως απ’ το δρόμο, είχε στήσει το «στρατηγείο» του ένας μάγος.\nΚάθε απόγευμα και, μάλιστα, στις ώρες που είχε ακολουθίες αυτός ο Καθολικός ιερέας, ο μάγος χτυπούσε τα τύμπανά του, μάζευε τον κόσμο κι έκανε τις μαγικές του τελετές. Έβαζε τα ξύλινα ειδωλάκια να χοροπηδούν, τους ανθρώπους να τραγουδούν και, γενικά, να δημιουργούν μέγα θόρυβο και αναστάτωση στις θρησκευτικές τελετές του Καθολικού ιερέα.\nΟ Καθολικός τού συνέστησε κάποια άλλη ώρα να καλεί τους οπαδούς του, αλλά ο μάγος δεν άκουγε. Τον παρακάλεσε να μη θορυβούν, αλλά και πάλι εκείνος ήταν αμετάπειστος.\nΑναγκάστηκε μια μέρα ο ιερέας και πήγε κατευθείαν μέσα στη δαιμονική σύναξη. Αγριεμένος καθώς ήταν, άρπαξε τα ξύλινα ειδωλάκια του μάγου να τα πετάξει, αλλά, τι έπαθε ο δυστυχής! Ένα απ’ αυτά, το μεγαλύτερο, κόλλησε στην παλάμη του χεριού του και δεν έφευγε με κανέναν τρόπο! Το τραβούσε ο Καθολικός παπάς, αλλά μάταια κόπιαζε. Πέρασαν δυο ολόκληρες μέρες και το μαγικό αυτό αντικείμενο ήταν ακόμη κολλημένο στο χέρι του. Ο μάγος τού είπε: «Αν μ’ αφήσεις ήσυχο να κάνω τη δουλειά μου, τότε ούτε και τα δικά μου αντικείμενα θα σ’ ενοχλήσουν».\nΈδωσε υπόσχεση ο Ρωμαιοκαθολικός ότι δεν θ’ ασχοληθεί πάλι με τα δικά του έργα. Έτσι, με τη διαταγή του μάγου, αποκολλήθηκε το μικρό ξύλινο είδωλο· αλλά κι ο παπάς, από τη ντροπή και την αγανάκτησή του, με το πρώτο αεροπλάνο αναχώρησε οριστικά για την πατρίδα του, το Βέλγιο...\n5. «Πρέπει να πάτε στους Ορθόδοξους…»\nΜέσα στον Ιούλιο του 2006, μας είχε έρθει μια χήρα γυναίκα με τα δυο παιδιά της, τα οποία ήταν δαιμονισμένα. Την πλησιάσαμε με άλλους ντόπιους ιερείς, για να μάθουμε το ιστορικό της ζωής της και μας εξιστόρησε την περιπέτειά της.\nΖούσε στην πόλη Μπουκάβου, του Ανατολικού Κονγκό. Είναι στο θρήσκευμα μουσουλμάνα κι επειδή αρρώστησαν τα δυο της παιδιά, τα πήγε στον μάγο για να τα θεραπεύσει. Τελικά, με τα μαγικά του, τα παιδιά δαιμονίστηκαν τελείως. Στη συνέχεια, η πονεμένη αυτή μητέρα, μετέφερε τα παιδιά της και στον ιμάμη, τον υπεύθυνο του τζαμιού τους και ζήτησε και τη δική του βοήθεια. Εκείνος, όντας κι αυτός θύμα και θύτης των σατανικών τελετών, προξένησε μεγαλύτερο κακό στα καημένα τα παιδιά.\nΑπελπισμένη τότε η μάνα, έτρεξε στη μεγάλη εκκλησία των Καθολικών, όπου βρήκε εκεί τους ιερείς και τους παρακάλεσε να διαβάσουν ευχές για τη θεραπεία των παιδιών της. Τότε, όπως η ίδια μας είπε, της απάντησαν οι ντόπιοι Καθολικοί ιερείς:\n–Εμείς δεν μπορούμε να βγάλουμε τα δαιμόνια από τους ανθρώπους. Η εκκλησία μας, δεν έχει αυτή τη δύναμη. Πρέπει να πάτε στους Ορθόδοξους. Μονάχα η δική τους Εκκλησία εκδιώκει τα δαιμόνια και θεραπεύει τέτοιους ασθενείς.\n–Και, πού βρίσκεται η Εκκλησία τους;\n–Θα πάρεις το τραίνο και θα ταξιδέψεις στο Νότιο Κονγκό. Θα φτάσεις στο Κολουέζι. Εκεί, είναι το Κέντρο τους.\nΠράγματι, η χαροκαμένη αυτή μάνα, έφτασε μετά από πολλές ταλαιπωρίες στο Κολουέζι, όπου μας διηγήθηκε όλο αυτό το συμβάν. Οι πατέρες της Ιεραποστολής με την ευλογία του τότε προϊσταμένου αρχιμ. π. Μελετίου, άρχισαν το πνευματικό τους έργο. Και δεν άργησε ο Πανάγαθος Θεός ν’ απαλλάξει αυτά τα δυστυχισμένα πλάσματα από τη μανία και την οργή των δαιμόνων.\nΈφυγα τον Αύγουστο του 2006 για την Ελλάδα και δεν ξέρω τι έκανε, μετά τη θεραπεία των παιδιών της, αυτή η γυναίκα· αν δηλαδή έμεινε εκεί ή αν επέστρεψε πίσω στην πατρίδα της…\n[Μοναχού Δαμασκηνού Γρηγοριάτου:\nόλη η πεντάδα των αποσπασμάτων\nαπό το 2ο κεφάλαιο:\n1) σελ. 168–170· 2) σελ. 160·\n3) σελ. 147–148· 4) σελ. 132–134·\n5) σελ. 167–168,\nΑναρτήθηκε από π. Δαμιανός στις 6:00 π.μ. Δεν υπάρχουν σχόλια:


Oh Oh Hair: ΤΡΕΙΣ ΣΠΟΥΔΕΣ ΓΙΑ ΤΟ ΠΟΡΤΡΑΙΤΟ ΤΟΥ JOHN EDWARDS\nΤΡΕΙΣ ΣΠΟΥΔΕΣ ΓΙΑ ΤΟ ΠΟΡΤΡΑΙΤΟ ΤΟΥ JOHN EDWARDS\nΕίμαι γέρος. Είμαι μόνος. Είμαι άσχημος.\nΕίμαι πότης. Είμαι πούστης. Είμαι ένας ζωγράφος.\nI. ΠΡΟΦΙΛ, ΑΡΙΣΤΕΡΟ\nΣ’ έχω εκεί, απέναντί μου, χωμένα τα τρία μέλη σου στον χώρο. Είμαι γέρος πια κι όχι γερός. Ποτέ δεν ήμουνα. Έχω και πρόσωπο, κάποιοι με παίρνουνε στα σοβαρά.\nΌπως σε βλέπω καρφωμένο, θυμίζεις αναπόφευκτα αψεγάδιαστο σφάγιο πάνω στον γάντζο κι απ’ το γαλάζιο φόντο σου μ’ ελπίδα περιμένω κάποιον νεαρό μα γυμνασμένο απ’ τη δουλειά και τρισχαριστωμένο, γλυκερό χασάπη, για να σε ξεκρεμάσει και να ρωτήσει με χωριάτικη, έμφυτη ευγένεια «Για σούπα ή για ψητό;».\nΌταν δε ζωγραφίζω πίνω. Κρασί σε παμπ, κρασί σε ρεστοράν, κρασί και μόνος μου στο δρόμο, αν και απαγορεύεται -σου λέω- πια. Αλλά εσύ δεν ξέρεις.\nΖωγράφισα προχθές και κάτι ακόμα αντί ν’ ασχοληθώ με ‘σένα και τα μέλη σου, δεν ήθελα, φοβήθηκα, ήτανε βράδυ και είχα ήδη κάνει εμετό απ’ το ποτό, δεν ήταν ώρα, έκατσα κι έφτιαξα λοιπόν μ’ ωραία χρώματα, σαν τη φωτιά, ένα σκυλί, μ’ έξω τη γλώσσα και δόντια ολόασπρα, φανταχτερά. Πόσο εύχομαι να ‘χα πετύχει έτσι, ολόιδια και το δικό σου στόμα. Μ’ αρέσουνε τα στόματα, είν’ όμορφα. Έχουνε χρώματα ζωηρά ανάμεσα στα χείλη και τα δόντια, τα ούλα μόνο έχουνε χίλιες αποχρώσεις, μα τα δικά μου στόματα –αυτά που ζωγραφίζω, ανίδεε, εγώ έχω μόνο ένα- πάντα τα κάνω μαύρα, ξέρεις το γιατί; Γιατί ποτέ δεν πέτυχα σωστά, όπως το θέλω, ούτε ένα.\nΣκέφτομαι πως καμιά φορά, αν μου μιλούσες, σίγουρα θα ρωτούσες με αναίδεια αν πράγματι νομίζω ότι μοιάζουνε αυτά τα εκτρώματα που φτιάχνω με ανθρώπους κι όταν θα σου ‘λεγα πως ναι, αυτό ακριβώς νομίζω, θα γέλαγες ειρωνικά, θα μου ‘δειχνες τον κώλο σου χτυπώντας τον σαν μια μαϊμού και θα ‘λεγες πιο φωναχτά κι αναίσχυντα «Να! Να τα διαβολικά σου ανδρείκελα θαρρώ πώς μοιάζουνε!».\nΤότε κι εγώ θα έκανα πως θύμωνα και θα πετούσα σκούρες κόκκινες σταλαγματιές από μπογιά σαν αίμα, πάνω στο λάθος μέρος του καμβά, εκεί που μια τυχαία ανακάλυψη λόγω της φτώχειας με οδήγησε να γρατζουνάω πάντα τα πινέλα μου, τάχαμου ζόρικα και πονεμένα, μα μέσα μου σαν τρελός τράγος θα διασκέδαζα, γιατί μ’ αυτά σου τα καμώματα τα χρώματά μου θ’ αποκτήσουν μία πρόστυχη, σατυρική και ζωηρή χαρά.\nΦτωχός αυτός που έπειτα θα δει τον πίνακα, θ’ αναρωτιέται με κρυφή την σιγουριά, τι τρομερό οραματίστηκα και σε τι δίνες έπεσα με το μυαλό μου για να τον δημιουργήσω!\nΔεν είναι απλά φανταστικό αυτό το ευτυχές ατύχημα;\nIII. ΠΡΟΦΙΛ, ΔΕΞΙΟ\nΚαμιά φορά όταν δεν έχω πια κανέναν γύρω μου και θέλω πώς και τι να ζωγραφίσω, με αηδία αντικρίζω την εσχάτη όλων των λύσεων. Με σιχαμάρα έκδηλη, απέναντί μου, κοιτάζω πίσω απ’ τα χαλάσματα, ξερές μπογιές, πανιά κι άδεια μπουκάλια, τ’ οργανωμένο χάος μου, βασίλειο απ’ τα λίγα και ξεχωρίζω στο ημίφως με τα μάτια μου μισόκλειστα ένα οβάλ, σκούρο βελούδο μπλε, σαν φάντασμα, με τρία πόδια να στηρίζεται και να κοιτάει πίσω.\nΜ’ ανατριχίλα καταπίνω τον καπνό απ’ τo τσιγάρο μου, βάζω στο χθεσινό περίσσευμα του λερωμένου ποτηριού μου μια απ’ τα ίδια κι ανάλογα τα κέφια των νευρώνων που ορίζουνε τα χέρια και τα μάτια μου, σβήνω ή ανάβω βλαστημώντας κι άλλα φώτα.\nΤαινίες έχω δει πολλές. Φωτογραφίες πιο πολλές. Χέζω τη φαντασία, την υποτιμώ. Τραβάω το μπλε βελούδο ξαφνιασμένα κι είμαι έτοιμος κι ωμός, χωρίς αισθήματα, σαν αστυνομική φωτογραφία και σα νερό, περιπλανώμενος, πάντα στη λάθος μεριά, σκάβω και θάβω γκροτέσκα αυλάκια, πάνω στο πρόσωπό μου που μισώ.\nτσουρομάδησε η ΒήταΛάμδα στις 9:35 μ.μ.\nΕτικέτες διήγημα, hommage\nTic Tac 27 Σεπτεμβρίου 2011 - 4:39 μ.μ.\nΆγρια γλώσσα. Μου θύμισες την έκθεσή του http://www.undo.net/it/mostra/18975


Δήμος Κοζάνης - Έντυπα δικαιολογητικών για την πρόσληψη των ωφελούμενων του κοινωφελούς προγράμματος του Ο.Α.Ε.Δ. (Δημοσιά Πρόσκληση 4/2020) - Προκηρύξεις Θέσεων Προσωπικού\n- ΟΙ ΩΦΕΛΟΥΜΕΝΟΙ ΠΡΕΠΕΙ ΝΑ ΑΠΟΣΤΕΙΛΟΥΝ ΣΤΟ ΔΗΜΟ ΜΕΣΩ EMAIL (kox4@cityofkozani.gov.gr) ΤΟ ΣΥΣΤΑΤΙΚΟ ΤΟΥΣ ΣΗΜΕΙΩΜΑ ΕΝΤΟΣ ΠΕΝΤΕ (5) ΕΡΓΑΣΙΜΩΝ ΗΜΕΡΩΝ ΑΠΟ ΤΗΝ ΕΚΔΟΣΗ ΤΟΥ ΣΥΣΤΑΤΙΚΟΥ ΣΗΜΕΙΩΜΑΤΟΣ ΑΠΟ ΤΟ ΚΠΑ ΚΟΖΑΝΗΣ.\n- ΤΑ ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΘΑ ΠΡΕΠΕΙ ΝΑ ΑΠΟΣΤΑΛΟΥΝ ΣΤΟ ΔΗΜΟ ΜΕΣΩ EMAIL (kox4@cityofkozani.gov.gr) ΕΝΤΟΣ ΔΕΚΑ ( 10 ) ΗΜΕΡΟΛΟΓΙΑΚΩΝ ΗΜΕΡΩΝ ΑΠΟ ΤΗΝ ΕΚΔΟΣΗ ΤΟΥ ΣΥΣΤΑΤΙΚΟΥ ΣΗΜΕΙΩΜΑΤΟΣ ΑΠΟ ΤΟ ΚΠΑ ΚΟΖΑΝΗΣ.\n- ΓΙΑ ΤΟΥΣ ΥΠΑΛΛΗΛΟΥΣ ΠΟΥ ΘΑ ΕΠΙΛΕΓΟΥΝ ΣΕ ΠΑΙΔΙΚΟΥΣ Κ ΒΡΕΦΟΝΗΠΙΑΚΟΥΣ ΣΤΑΘΜΟΥΣ ΑΠΑΙΤΕΙΤΑΙ ΠΙΣΤΟΠΟΙΗΤΙΚΟ ΥΓΕΙΑΣ. ΟΙ ΩΦΕΛΟΥΜΕΝΟΙ ΕΙΔΙΚΟΤΗΤΑΣ ΔΕ ΜΑΓΕΙΡΩΝ ΕΠΙΠΛΕΟΝ ΘΑ ΥΠΟΒΑΛΛΟΝΤΑΙ ΣΕ ΚΑΛΛΙΕΡΓΕΙΑ ΚΑΙ ΠΑΡΑΣΙΤΟΛΟΓΙΚΗ ΚΟΠΡΑΝΩΝ.\nΣΤΟΙΧΕΙΑ ΠΡΟΣΛΑΜΒΑΝΟΜΕΝΟΥ - ΥΠΕΥΘΥΝΗ ΔΗΛΩΣΗ\nΥΠΕΥΘΥΝΗ ΔΗΛΩΣΗ (ΓΙΑ ΤΗΝ ΠΡΟΣΛΗΨΗ)\nΥΠΕΥΘΥΝΗ ΔΗΛΩΣΗ (ΓΙΑ ΤΗΝ ΕΜΠΕΙΡΙΑ)


Στο εσωτερικό του ακριβότερου σπιτιού της Ελλάδας - thebest.gr\nΣΑΒΒΑΤΟ 04 ΙΟΥΛ 2020 | 00:09\n/ 09/03/2020, 10:28\nΣτο εσωτερικό του ακριβότερου σπιτιού της Ελλάδας\nΣτο Κουνούπι Αργολίδας\nΑκόμα και μια ημέρα διαμονής εκεί θα έμενε αξέχαστη σε όλη τη ζωή του (τυχερού) επισκέπτη. Ο ακριβής ορισμός του δεν είναι σπίτι, αλλά κάτι σαν παραθαλάσσιο ανάκτορο, σε στιλ εξοχικής γαλλικής κατοικίας.\nΤο Κουνούπι του Δήμου Ερμιονίδας στο Πόρτο Χέλι της Αργολίδας είναι η έδρα του σπιτιού που κέρδισε… επάξια τον τίτλο του ακριβότερου στην Ελλάδα. Τον Απρίλη του 2018 πουλήθηκε από τον οίκο Sotheby’s αντί 20 εκατ. ευρώ.\nΗ παραλία Κουνούπι βρίσκεται 6 χιλιόμετρα ανατολικά από το Πόρτο Χέλι, ακριβώς μπροστά από τον οικισμό του Αγίου Αιμιλιανού. Είναι η μία από τις τρεις στις οποίες προσφέρει ιδιωτική πρόσβαση η εκπάγλου κάλλους κατοικία των 568 τετραγωνικών μέτρων. Εκτός αυτού είναι περιτριγυρισμένη από πευκόδασος έκτασης πέντε στρεμμάτων και προσφέρει θέα προς τον Σαρωνικό, την Ύδρα και τις Σπέτσες.\nΤο οικόπεδο στο οποίο βρίσκεται η βίλα καλύπτει πάνω από 18.000 τ.μ. κι ανήκε στην οικογένεια Πίτσος από το 1865, σύμφωνα με ανακοίνωση του οίκου, ο οποίος δεν γνωστοποίησε ποτέ τα στοιχεία του αγοραστή.\nΤο σπίτι διαθέτει δύο πλήρως επιπλωμένες, πολυτελείς σουίτες, αλλά αυτό που κάνει τη διαφορά είναι τα 7 ανοιχτά υπαίθρια σαλόνια και ένα μεγάλο κιόσκι δίπλα στην ακτή, που «ατενίζουν» τη μαγική θέα. Επτά είναι και οι κρεβατοκάμαρες και τα μπάνια, ενώ εκτός της μίας μεγάλης εσωτερικής κουζίνας υπάρχει και μία υπαίθρια. Ψηλά ταβάνια, χειροποίητα, παραδοσιακά έπιπλα και ένα μεγάλο πέτρινο τζάκι συμπληρώνουν το σκηνικό.\nΟ διάκοσμος, η αισθητική και η άνεση του εσωτερικού χώρου δίνουν το δικό τους χρώμα αλλά εκείνο που αποτελεί πραγματικά εμπειρία ζωής είναι οι εξωτερικοί χώροι, που περικλείονται από το πράσινο και το μπλε.\n#tags Ακριβότερο σπίτι Κουνούπι Αργολίδας Οίκος Sotheby’s


Online Παιχνίδι ATV Extreme. Παίξτε online δωρεάν.\nΠεριπέτεια αγώνα μοτοσικλέτας σε ένα πολύ επικίνδυνο πράγμα για την γενναία και θαρραλέα παιδιά. Αλήθεια δεν κάθονται με τα ποδήλατα και δεν πηγαίνουν για να κατακτήσουν τις κορυφές του βουνού.\n© gam9.com - δωρεάν online παιχνιδιών ATV Extreme () Κάντε παιχνίδι online flash παιχνίδι ATV Extreme για δωρεάν.. Μην ξεχάσετε να αξιολογήσετε αυτό το παιχνίδι ATV Extreme και να μοιραστούν αυτό το παιχνίδι με τους καλύτερους φίλους σας.\nΠεριπέτεια αγώνα μοτοσικλέτας σε ένα πολύ επικίνδυνο πράγμα για την γενναία και θαρραλέα παιδιά. Αλήθεια δεν κάθονται με τα ποδήλατα και δεν πηγαίνουν για να κατακτήσουν τις κορυφές του βουνού. Και μπορείτε να προσπαθήσετε να ελέγξετε τον εαυτό σας. Μπορείτε να περάσετε όλες τις διαφάνειες και να κυλήσει πάνω σε αυτά; Ας το βρει το συντομότερο θα οδηγήσετε την απόσταση και να τελειώσει το παιχνίδι για να τελειώσει.\nATV Extreme ( Ψηφοφορίες7, Δευτεροβάθμια Βαθμολογία: 5/5)


Double denim look: Η κατάλληλη στιγμή είναι τώρα - AllYou.gr\nΜια από τις αγαπημένες μας τάσεις, που αυτόν τον καιρό την συναντάμε συχνά είναι φυσικά: η denim on denim τάση. Denims κομμάτια συνδυασμένα μεταξύ τους δημιουργούν την ιδανική φθινοπωρινή εμφάνιση, αφού προσφέρουν άνεση, στιλ και μπορούν να φορεθούν τέλεια τις μεταβατικές ημέρες προς το Φθινόπωρο. Αν δεν είχες σκεφτεί μέχρι σήμερα να φορέσεις το αγαπημένο σου τζιν πουκάμισο ή jacket με το αγαπημένο σου jean παντελόνι, τότε ήρθε η στιγμή να το επιχειρήσεις.\nΣτις Εβδομάδες Μόδας της Νέας Υόρκης μάλιστα ποτέ δεν λείπει ένα total denim look , με τα κατάλληλα αξεσουάρ, τα οποία δίνουν χαρακτήρα και δεν κάνουν την εμφάνιση μονότονη και βαρετή. O effortless χαρακτήρας και η άνεση είναι όλα όσα χρειάζεσαι από την εμφάνιση σου και για την ώρα, η τάση του ‘’Denim on Denim’’ μπορεί να στα προσδώσει απλόχερα.\nΕνώ τέλος έχε κατά νου, πως μπορείς να συνδυάσεις και διαφορετικές denim αποχρώσεις μεταξύ τους προκειμένου να δημιουργήσεις μια πιο ενδιαφέρουσα εμφάνιση. Note: Πρόσθεσε και τα απαραίτητα pop αξεσουάρ (όπως για παράδειγμα μια κόκκινη τσάντα ή ένα καφέ pie de poule σακάκι) και σου εγγυώμαι πως θα έχεις δημιουργήσει μια από τις αγαπημένες σου φθινοπωρινές εμφανίσεις!


Αυτή είναι η χειρότερη ομάδα της Βρετανίας - besdes.gr\nΑυτή είναι η χειρότερη ομάδα της Βρετανίας\n«Να νικάς, να νικάς, να νικάς και… ξανά να νικάς. Για τον θρυλικό προπονητή της Ατλέτικο Μαδρίτης και της Εθνικής Ισπανίας, Λουίς Αραγονές, στο ποδόσφαιρο, όπως και γενικότερα στα αθλήματα, υπήρχε ένας και μόνο στόχος: η επικράτηση. Ωστόσο, αυτό το δόγμα δεν είναι σημαντικό για όλα τα club του κόσμου. Κάπου στη Βόρεια Σκωτία, εκεί στα ξακουστά Highlands, υπάρχει μία ομάδα που το μόνο που ξέρει να κάνει, είναι το να παίζει και να χάνει και είναι πλέον αρκετά υπερήφανη γι» αυτό.\nΣε αυτό το διάστημα της περιόδου 2018-«19, στα 34 παιχνίδια της, δέχτηκε το απίθανο νούμερο γκολ που σταμάτησε στα 248, δηλαδή κάτι περισσότερο από επτά ανά ματς. Οι εν λόγω επιδόσεις προκάλεσαν το ενδιαφέρον των μεγάλων Μέσων της Αγγλίας. “BBC” και “Telegraph” έσπευσαν με κάμερες και ανταποκριτές να καλύψουν την περίεργη αυτή λειτουργία μίας μοναδικής ομάδας. Οι δηλώσεις των ανθρώπων της μεγάλωσαν ακόμα περισσότερο τον μύθο.\nΩστόσο, το τελευταίο παιχνίδι, αυτό για το Κύπελλο των Highlands κόντρα στη Νάιρν Κάουντι ήταν ο απόλυτος θρίαμβος. Αυτό το 5-2 δεν μπορούσε να το εξηγήσει κανείς. Η πρώτη νίκη έπειτα από τον Απρίλιο του 2017. Ξαφνικά έγινε χαμός στα social media και μέσα σε λίγες μέρες οι 6.000 followers έγιναν 17.000. Και έτσι εάν η Φορτ Γουίλιαμ έγινε γνωστή ως η χειρότερη ομάδα της Βρετανίας και οι ήττες την έβαλαν στον χάρτη του ποδοσφαίρου, είναι αυτή η τρέλα των παικτών της να συνεχίζουν να παίζουν και να παλεύουν, που τώρα την έχει καταστήσει τρομερά αγαπητή και διάσημη στο Νησί και όχι μόνο…


Ελένη Φουρέιρα & Αλμπέρτο Μποτία: Η σχέση τους περνάει κρίση\n09/12/2019, 08:12 2\nΗ απόσταση που τους χωρίζει είναι ένας από τους βασικούς λόγους\nΗ Ελένη Φουρέιρα και ο Αλμπέρτο Μποτία είναι από τα πιο όμορφα και αγαπημένα ζευγάρια όμως φήμες θέλουν η σχέση τους να περνάει κρίση. Σύμφωνα με την Real, η απόσταση και οι αυξημένες επαγγελματικές υποχρεώσεις της τραγουδίστριας έχουν φέρει γκρίζα σύννεφα στη σχέση τους. Η Φουρέιρα δέχτηκε επαγγελματική πρόταση και εφόσον την αποδεχτεί θα χρειαστεί να βρίσκεται στην Αμερική για περίπου 4 μήνες. Ο σύντροφός της ήρθε στην Ελλάδα πριν λίγο καιρό για να συζητήσουν για τη σχέση τους.\nΕφυγε ο μποτιας και μας ηρθε ο μερίας.... τοσο καταρα αυτη η θεση\nΠάντα δικαιωνόμαστε... Δεν μπορείτε να μας σταματήσετε, όσο και αν μας λογοκρίνετε... Ερχόμαστε....


Χαχα, έβαζα συνέχεια μέχρι να γεμίσει, γιατί είναι μεγάλη κούτα και όταν ήρθε η ώρα να την κλείσω με ταινία είδα ότι τη σήκωνα με δυσκολία (ξέρεις, δε λέω ότι ήταν ασήκωτη, διότι έχουμε και ένα γόητρο!). Την έβαλα στη ζυγαριά και έπαθα πλάκα.\nπριν 20 ώρες, το μέλος Rusty_Cookie έγραψε:\nΜπα πολύ πιο ποταπή υλοποίηση, background subtraction, traces και τέλος.\nΜια χαρά σε κόβω. Καλη διασκέδαση με την σιβή\nπριν 2 ώρες, το μέλος alexis2044 έγραψε:\nΧμ, ξημέρωσε, ξυπνήσαμε και σηκωθήκαμε από το κρεβάτι. Τί λέμε;\nΧαζευα χθες ένα λευκό i8. Μπορεί για μένα η BMW να είναι η πιο μισητή εταιρεία (μετά τη SONY) αλλά το design του i8 είναι για σεμινάρια.\nEdited July 4, 2017 by jax7480\n25 minutes ago, jax7480 said:\nΜπορεί για μένα η BMW να είναι η πιο μισητή εταιρεία (μετά τη SONY)\nΤί σε οδήγησε σε αυτό; Και οι 2 εταιρίες έχουν αξιόλογα προϊόντα. Ειδικά η SONY απευθύνεται στον πολύ κόσμο με ποιοτικά προϊόντα σε προσιτές τιμές.\nΕπίσης κάποια παλαιότερα μεταχειρισμένα BMW έχουν χαμηλότερη τιμή από αντίστοιχα του ανταγωνισμού.\nΕπειδή τυχαίνει να συμφωνώ με το Ζάχο θα πω τους δικούς μου λόγους.\nΗ BMW όσα χρόνια θυμάμαι και εδώ και αρκετά χρόνια η Audi, είναι οι εταιρείες με το μεγαλύτερο ποσοστό καραγκιόζηδων οδηγών στην Ελλάδα.\nΌσον αφορά τη Sony παρότι υπηρξε πρωτοπόρος με φοβερό R&D κάπου μου έδειξε ότι δεν την ενδιέφερε τι θέλει ο κόσμος. Πχ εμμονή με το memory stick, για καιρό LCD τηλεοράσεις με player χωρίς υπότιτλους κλπ, το Betamax. Βλέπω πχ στον Techmoan παλιές συσκευές που είναι θαύματα της μηχανικής και αναρωτιέμαι γιατί πλέον βλέπουμε όλο και λιγότερες τέτοιες καινοτομίες.\n31 minutes ago, PetrosD said:\nΕιδικά η SONY είναι που σιχαίνομαι περισσότερο απ'ολες κυρίως για την υποστήριξη των προϊόντων της. Κάποτε αγόρασα μια κάμερα Σονυ, αρκετά λεφτά για την εποχή της μέχρι που βγήκαν τα Windows XP. Σε λιγότερο από ένα χρόνο λοιπόν δεν μπορούσα να ψηφιοποιησω τις εγγραφές μου. Και η υποστήριξη δεν ήρθε ποτέ. Εκεί για μένα έφαγε ένα τρελό άκυρο.\nΤη BMW τη σιχαίνομαι έτσι, χωρίς λόγο.\nΔεν φταίνε οι εταιρίες για τους οδηγούς!\nΔε ξερω τι λετε απλα περασα να πω μια καλησπερα απο το ομορφο και δροσερο Ηρακλειο\n5 minutes ago, karmen1983 said:\nαπο το ομορφο και δροσερο Ηρακλειο\nΟ τοπος που μεγαλωνεις ειναι παντα ομορφος\nΈχει πολλές χαρές το Ηράκλειο - και λίγες τρομάρες\nΕξάλλου, όταν το μέτρο σύγκρισης είναι το λεκανοπέδιο, η βαθμονόμηση της κλίμακας ευνοεί...\nΜιας και ειναι μικρη πολη θα ειμαι στο central για καμια ωρα ακομα. Οποιος ειναι κεντρο κερναω καφεδακι\n3 minutes ago, karmen1983 said:\nΝαι αλλά και το Μόναχο ωραίο είναι! Πέρασα το Π-Σ-Κ εκεί και το ευχαριστήθηκα.\nΣτα πόσα ραντεβού είπαμε γνωρίζεις τους γονείς;;;;\nPac-man επαιζες; Ε, πες πως εισαι ο pac-man.\nPac-man έχω να παίξω από πέρσι, από πριν φύγω από την Ελλάδα.\nΧα! Σε έπιασα, με καθυστέρηση! Κάτσε να μετρήσω πίστες!\n2 yr tommybertsen locked and unpinned this topic


Caprice Spa Resort Latchi | Κόλπος του Ακάμα, Κύπρος\nΤοποθεσία & Γειτονιά\nΚολυμπήστε, Χαλαρώστε, Εξερευνήστε\nΤοποθεσία του Caprice Spa Resort\nΤο Caprice Spa Resort βρίσκεται στο μοναδικό και υπέροχα όμορφο περιβάλλον του κόλπου του Ακάμα στο χωριό Λατσί. Χωρίς αμφιβολία ένας από τους θησαυρούς της Κύπρου, αυτό το μέρος της Κύπρου έχει αναπτύξει μια πιστή ακολουθία από τους πιο απαιτητικούς ταξιδιώτες που δεν αναζητούν παρά το καλύτερο. Μην ακούτε εμάς, ελάτε να το ζήσετε εσείς οι ίδιοι.\nΧΑΛΑΡΩΣΤΕ, ΚΟΛΥΜΠΗΣΤΕ, ΚΑΝΤΕ ΣΕΡΦ\nΗ παραλία Λατσί προσφέρει μια εκτεταμένη παραλία, με όμορφα καθαρά νερά και πλήθος εστιατορίων που περιβάλλουν την ακτή. Χαλαρώστε, κολυμπήστε και μετά επιλέξτε ένα μέρος για φαγητό και ποτό. Απολαύστε την “Μποεμική” ατμόσφαιρα του Λατσιού και παρακολουθήστε τον ήλιο πάνω από τον κόλπο του Ακάμα καθώς απολαμβάνετε το γεύμα σας. Δεν υπάρχει καλύτερο δείπνο από αυτό.\nΕΞΕΡΕΥΝΗΣΤΕ ΤΟ ΛΙΜΑΝΙ ΤΟΥ ΛΑΤΣΙΟΥ\nΣε μικρή απόσταση με τα πόδια από την παραλία, εξερευνήστε το λιμάνι του Λατσιού με πολλά ακόμη εστιατόρια για να διαλέξετε και καταστήματα για εξερεύνηση κατά μήκος του δρόμου του Λατσιού. Και αν αισθάνεστε κοντά στον ωκεανό, κάντε ένα ταξίδι με το πλοίο για ένα απόγευμα σε ένα από τα πολλά τουριστικά σκάφη που φεύγουν από το λιμάνι του Λατσιού και εξερευνήστε την κατά τα άλλα δυσπρόσιτη ακτογραμμή της χερσονήσου του Ακάμα.\nΑΓΑΠΗΜΕΝΟ ΜΠΑΝΙΟ ΤΗΣ ΑΦΡΟΔΙΤΗΣ\nΣε μικρή απόσταση από το Caprice, ήταν σε αυτά τα διάσημα και φυσικά λουτρά που η Αφροδίτη θα έκανε μπάνιο. Ενώ έκανε το λουτρό μια τέτοια μέρα, ο Άδωνης σταμάτησε να πιει από τα λουτρά ενώ κυνηγούσε. Εκείνη τη μέρα το θήραμα του κράτησε για μια ζωή, καθώς η Αφροδίτη και ο Άδωνης έγιναν εραστές. Γιατί να μην επισκεφθείτε τα λουτρά και να δείτε ποιος θα σταματήσει.\nΚΑΘΑΡΑ ΚΡΥΣΤΑΛΙΚΑ ΝΕΡΑ\nΤα πιο πεντακάθαρα νερά σε ολόκληρη την Κύπρο. Αυτό είναι κάτι που δεν πρέπει να χάσετε! Πιο εύκολα προσβάσιμο μέσω εκδρομής με πλοίο από το λιμάνι του Λατσίου, τα σκάφη σταματούν στη λιμνοθάλασσα, ώστε οι επιβάτες να μπορούν να απολαύσουν το κολύμπι και την κατάδυση με αναπνευστήρα στη λιμνοθάλασσα. Στο δρόμο προς τη λιμνοθάλασσα από το Λατσί θα έχετε επίσης την καλύτερη θέα στην εκπληκτική ακτογραμμή του Ακάμα. Η θέα είναι ορατή μόνο από τη θάλασσα.\nΜΟΝΑΔΙΚΑ ΙΣΤΟΡΙΚΑ ΑΝΤΙΚΕΙΜΕΝΑ\nΑρχαιολογικό Μουσείο Μάριον-Αρσινόης\nΣτην Πόλη, μόλις πέντε λεπτά με το αυτοκίνητο από το Λατσί, αυτό το αρχαιολογικό μουσείο περιέχει αρχαιότητες από το αρχαίο βασίλειο Μάριον-Αρσινόης. Το βασίλειο είχε στενούς δεσμούς με την Αθήνα κατά την ελληνιστικο-ρωμαϊκή περίοδο και ως εκ τούτου έχει μοναδικά αντικείμενα που έχουν μεγάλη ιστορική σημασία.\nΧΑΛΑΡΩΣΤΕ ΤΟ ΣΩΜΑ ΣΑΣ\nΕξερευνήστε τις πολυτελείς σουίτες\nΣτο τέλος κάθε ημέρας, καθώς ο ήλιος τελικά βυθίζεται απαλά κάτω από τη θάλασσα, αποσυρθείτε στην πολυτέλεια των σουιτών μας. Δεν έχουμε αφήσει καμία λεπτομέρεια στην τύχη στην προσπάθειά μας να παρέχουμε πολυτελή καταλύματα που είναι το κερασάκι στην τούρτα της διαμονής σας μαζί μας.\n“Αυτό είναι μακράν το καλύτερο θέρετρο στην Κύπρο. Η οικογένειά μας έχει μείνει σε πολλά ξενοδοχεία σε όλο τον κόσμο, συμπεριλαμβανομένων ξενοδοχείων 5 αστέρων και θέρετρων στην Κύπρο. Το Caprice Spa Resort είναι μια εμπειρία όπως καμία άλλη. Οι εγκαταστάσεις είναι καταπληκτικές. Η πισίνα είναι απίστευτη. Όλο το προσωπικό είναι εξαιρετικά επαγγελματικό.”\n“Έχουμε μείνει σε αυτό το ξενοδοχείο αρκετές φορές και έχουμε επιστρέψει για μια διαμονή 3 εβδομάδων κατά τη διάρκεια των διακοπών. Νιώθετε χαλαροί κατευθείαν μόλις φτάσετε. Τα δωμάτια είναι τόσο άνετα και οικεία, πεντακάθαρα και σε άψογη κατάσταση.”\n30% Off Last Minute Summer Stays\n20% Off Winter Sun Holidays\nSave 30% on 2021 Summer Stays\nΥγεία & Ασφάλεια (COVID-19) · Πολιτική απορρήτου & Cookies\n© 2020 · Caprice Spa Resort · Ηλία Ταύρου 40, Νέο Χωριό, Λατσί 8852, Κύπρος


Παιδικά - Μακρυμάνικη ζέρσεϊ μπλούζα με στάμπα το Μαύρο Πάνθηρα της ©Marvel - Orchestra GR\nΠαιδικά - Μακρυμάνικη ζέρσεϊ μπλούζα με στάμπα το Μαύρο Πάνθηρα της ©Marvel\nΠαιδικά - Μακρυμάνικη ζέρσεϊ μπλούζα με στάμπα το Μαύρο Πάνθηρα της ©Marvel - Orchestra\nΚΩΔ. : HJ51A0\nΑυτή η μπλούζα είναι τέλεια για τους μικρούς μας σούπερ ήρωες! Με μεγάλο τύπωμα το Μαύρο Πάνθηρα μπροστά, θα κερδίσει τις καρδιές τους και θα κάνει τους φίλους τους να ζηλέψουν!\nΜακρυμάνικη μονόχρωμη μπλούζα από ζέρσεϊ. Στρογγυλή λαιμόκοψη σε ριμπ ύφανση. Ασημί στάμπα με το Μαύρο Πάνθηρα μπροστά. Μονόχρωμη πίσω.


Σάββατο, 28 Ιουλίου 2018 13:18\nΜέτρα που λειτουργούν για να σταματήσετε να ροχαλίζετε\nΤο ροχαλητό είναι μία φυσική κατάσταση που λόγω της χαλαρότητας ο λαιμός μετακινείται κατά τη διάρκεια του ύπνου. Όμως, μπορεί να είναι σοβαρή κατάσταση, γιατί διαταράσσει τον ύπνο και προκαλεί αϋπνία και ευερεθιστότητα τόσο σε αυτόν που ροχαλίζει όσο και σε εκείνον που ξυπνάει λόγω του ροχαλητού.\nΤο ροχαλητό είναι, επίσης, ένδειξη της άπνοιας του ύπνου. Η υπνική άπνοια, συνήθως, προκαλείται από απόφραξη της αναπνοής, η οποία ξυπνάει τον ασθενή, οπότε το άτομο αρχίζει να αναπνέει ξανά. Το φυσιολογικό ροχαλητό, συνήθως, δεν επηρεάζει την ποιότητα του ύπνου όσο η υπνική άπνοια. Εάν υποφέρετε από υπερβολική κόπωση, υπνηλία και εξάντληση κατά τη διάρκεια της ημέρας, μπορεί να πάσχετε από υπνική άπνοια.\nΤο ροχαλητό μπορεί να προκαλέσει αϋπνία.\nΕίναι απαραίτητο να προσδιορίσετε ακριβώς πώς και γιατί ροχαλίζετε εάν θέλετε να σταματήσετε το ροχαλητό.\nΥπάρχουν λύσεις για να βοηθήσετε στην εξάλειψη του ροχαλητού έτσι ώστε να παίρνετε την απαραίτητη ανάπαυση αντί να είστε πάντα κουρασμένος.\nΠώς να σταματήσετε φυσικά το ροχαλητό\nΤο ροχαλητό οφείλεται στην έλλειψη ελεύθερου κινούμενου αέρα μέσω της μύτης και του λαιμού κατά τη διάρκεια του ύπνου. Όταν συμβεί αυτό, οι δονήσεις γύρω από τους ιστούς προκαλούν τον ενοχλητικό ήχο του ροχαλητού.\nΟι άνθρωποι που ροχαλίζουν συχνά έχουν πιθανώς περισσότερο ιστό στο λαιμό και στη μύτη και χοντρή επιγλωτίδα και προκαλείται μεγαλύτερη δόνηση. Όχι μόνο ο παχύς ιστός, αλλά και η θέση της γλώσσας σας μπορεί, επίσης, να σας εμποδίζει την ομαλή αναπνοή. Το ροχαλητό συμβαίνει, επίσης, όταν οι μύες του λαιμού χαλαρώσουν. Κατά τη διάρκεια του ύπνου, η γλώσσα πέφτει προς τα πίσω προς το λαιμό και τα τοιχώματα του λαιμού μπορεί να δονηθούν, πράγμα που προκαλεί τους ήχους ροχαλητού.\nΑν δεν μπορείτε να κοιμηθείτε λόγω ροχαλητού, μπορεί να αποκτήσετε κάποια σοβαρά προβλήματα υγείας, όπως αύξηση του βάρους, κατάθλιψη, εγκεφαλική βλάβη, ορμονικά προβλήματα, καρδιακή νόσο και εγκεφαλικό επεισόδιο, αυξημένη αρτηριακή πίεση, διαβήτη και επιτάχυνση της γήρανσης.\n-Να κοιμάστε στο πλάι\nΗ χρήση ενός μαξιλαριού σώματος μπορεί να είναι χρήσιμη για τη διατήρηση της θέσης. Η θέση αυτή μπορεί να εμποδίσει τους χαλαρούς μυς του λαιμού να μπλοκάρουν τις διόδους αναπνοής. Αν έχετε ένα κρεβάτι με έλεγχο κλίσης, μπορείτε να ρυθμίσετε το κρεβάτι σε γωνιακή θέση, η οποία μπορεί να ανοίξει τις ρινικές διαδρομές των αεραγωγών.\n-Χρησιμοποιήστε αιθέριο έλαιο μέντας\nΕάν το ροχαλητό σας συμβαίνει λόγω ρινικής ή πνευμονικής συμφόρησης, το έλαιο μέντας μπορεί να ανακουφίσει τη συμφόρηση και να σταματήσει το ροχαλητό. Μπορείτε, ακόμη, να φτιάξετε ένα φλιτζάνι τσάι βοτάνων που περιέχει μέντα.\n-Να παίρντε υδραστίδα ή Goldenseal\nΗ υδραστίτδα είναι ένα καλό συμπλήρωμα που βοηθάει στην ανακούφιση της συμφόρησης στο στήθος και τις ρινικές διόδους και συνήθως, το βρίσκετε σε μορφή σκόνης, υγρού ή κάψουλας. Μπορείτε, ακόμη, να φτιάξετε ένα φλιτζάνι τσάι βοτάνων που περιέχει υδραστίδα.\n-Να παίρνετε δυόσμο\nΗ πέψη παίζει μεγάλο ρόλο στις συνήθειες ύπνου και μπορεί να προκαλέσει ροχαλητό. Ο δυόσμος είναι εκπληκτικό βότανο που μπορεί να θεραπεύσουν το ροχαλητό από τα πεπτικά προβλήματα, ιδίως λόγω δυσπεψίας. Ο δυόσμος μπορεί να σας βοηθήσει να απαλλαγείτε από το γαστρικό οξύ που παλινδρομεί και να μειώσετε τις πιθανότητες ροχαλητού, ενώ κοιμάστε. Ο δυόσμος ανακουφίζει από τη δυσπεψία και τα συμπτώματα παλινδρόμησης που συμβάλουν στο ροχαλητό.\n-Να παίρνετε τριγωνέλλα ελληνική\nΗ τριγωνέλλα η ελληνική ή Fenugreek έχει αποδειχθεί ότι καταπολεμά την άπνοια ύπνου και βελτιώνει τα πεπτικά προβλήματα που οδηγούν στο ροχαλητό.\n-Να παίρνετε βιταμίνη C\nΤα ιγμόρια μπορούν να εμποδίσουν τους αεραγωγούς, κάνοντας το άνοιγμα του στόματος και την επιγλωτίδα που κρέμεται πάνω από το λαιμό, να δονούνται και να δημιουργούν το ενοχλητικό ροχαλητό όλη τη νύχτα. Η βιταμίνη C μπορεί να βοηθήσει στην πρόληψη ροχαλητού, διότι γνωρίζουμε ότι βοηθά στην προώθηση ενός υγιούς ανοσοποιητικού συστήματος, που μπορεί να καθαρίσει τα ιγμόρεια. Η παπάγια, ο ανανάς που περιέχει, επίσης, βρωμελίνη, το μπρόκολο και οι κόκκινες πιπεριές, είναι μερικές από τις καλύτερες τροφές που περιέχουν βιταμίνη C.\n-Να παίρνετε ευκάλυπτο\nΕφαρμόσετε αιθέριο έλαιο ευκαλύπτου σε μια συσκευή εισπνοής ατμού ή σε διαχυτή και η αναπνοή από το στόμα ή τη μύτη θα καθαρίσει τους κόλπους. Μπορείτε, επίσης, να δοκιμάσετε να χρησιμοποιήσετε ένα μπολ με ατμό τοποθετώντας το κεφάλι σας πάνω από αυτό, με καθαρό ζεστό νερό και να το καλύψετε με μια πετσέτα ώστε να μπορείτε να εισπνεύσετε τον ατμό. Προσθέστε πέντε σταγόνες ευκαλύπτου και πέντε σταγόνες αιθέριο έλαιο μέντας στο μπολ. Μην ξεχνάτε ότι ο ατμός είναι ζεστός και μπορεί να σας κάψει, οπότε προσέξτε. Κάνετε αυτό ακριβώς πριν πέσετε για ύπνο για να καθαρίσετε τους αεραγωγούς σας και να μειώσετε τη φλεγμονή στα ρινικά σας περάσματα και να μειωθεί το ροχαλητό.\n-Πάρτε στοματική συσκευή για το ροχαλητό\nΥπάρχει οδοντιατρική συσκευή που μπορεί να σας βοηθήσει να αλλάξετε το άνοιγμα των αεραγωγών έτσι ώστε η γλώσσα σας να έχει αρκετό χώρο και να μην εμποδίζει, όταν κοιμάστε. Οι συσκευές που φοριούνται μόνο κατά τη διάρκεια του ύπνου είναι μια αποτελεσματική επιλογή θεραπείας και μπορούν να βοηθήσουν στην εξάλειψη του ροχαλητού εντελώς. Μια στοματική συσκευή υποστηρίζει τη σιαγόνα σε μία εμπρόσθια θέση και βοηθάει στη διατήρηση ενός ανοιχτού άνω αεραγωγού.\nΕάν έχετε επιπλέον βάρος σώματος, ειδικά γύρω από το λαιμό, μπορεί να τον στενεύει και αυτό δημιουργεί υψηλότερη συχνότητα στο ροχαλητό. Όσο μεγαλύτερη είναι η περιφέρεια του λαιμού, σε υπέρβαρους τόσο πιο έντονο είναι το ροχαλητό. Η μείωση του βάρους σας μπορεί να οδηγήσει σε υγιέστερο ύπνο, εκτός από τα άλλα οφέλη για την υγεία και είναι μια από τις καλύτερες λύσεις για τους ανθρώπους που θέλουν να σταματήσουν το ροχαλητό.\n-Πάρτε έναν υγραντήρα\nΟ ξηρός αέρας μπορεί να συμβάλλει στο πρόβλημα του ροχαλητού, επειδή ο ξηρός αέρας στεγνώνει το λαιμό και τις ρινικές μεμβράνες δημιουργώντας συμφόρηση. Η συμφόρηση μπορεί να περιορίσει το φυσικό μοτίβο αναπνοής και να προκαλέσει δόνηση των ιστών. Ένας υγραντήρας μπορεί να βοηθήσει στην εξάλειψη του ξηρού αέρα, επιτρέποντας τελικά την πιο φυσική αναπνοή. Μπορείτε να προσθέσετε ακόμη και τα απαραίτητα έλαια στον υγραντήρα (μέντα, ευκάλυπτο, υδραστίδα, τριγωνέλλα, δυόσμο κ.ά).\n-Περιορίστε ή αποφύγετε το αλκοόλ\nΤο αλκοόλ χαλαρώνει τους περισσότερους ανθρώπους και επειδή το ροχαλητό συμβαίνει όταν ο λαιμός και η γλώσσα είναι χαλαροί, το αλκοόλ μπορεί να προσθέσει στο πρόβλημα λόγω της εξαιρετικά χαλαρής κατάστασης που μπορεί να προκαλέσει. Αυτό κάνει το ροχαλητό σας χειρότερο. Περιορίστε την κατανάλωση αλκοόλ ή αποφύγετε να πίνετε πριν τον ύπνο.\n-Κάντε ασκήσεις του λαιμού και της γλώσσας\nΈνας δυνατότερος λαιμός και μια δυνατότερη γλώσσα μπορούν να βοηθήσουν στην αποφυγή της υπερβολικής χαλάρωσης της περιοχής του λαιμού. Δοκιμάστε να τοποθετήσετε την άνω και την κάτω γνάθο απαλά μαζί. Ανοίξτε το στόμα σας, εστιάζοντας στο να πιέζετε τους γομφίους να απομακρυνθούν, αλλά όχι στο σημείο της υπερβολικής έκτασης. Επαναλάβετε αυτό 10-15 φορές και θα αρχίσετε να αισθάνεστε ότι το πίσω μέρος του στόματός σας ανοίγει.\n-Αποφύγετε τα γαλακτοκομικά προϊόντα και τα μεγάλα γεύματα αργά τη νύχτα\nΤο να καταναλώνετε γάλα ή άλλα γαλακτοκομικά προϊόντα μπορεί να κάνει το ροχαλητό σας πολύ χειρότερο, επειδή αφήνει ένα στρώμα βλέννας στο στόμα και το λαιμό. Αυτός ο βλεννογόνος προσθέτει στο μπλοκάρισμα των αεραγωγών. Επίσης, προσπαθήστε να αποφύγετε να φάτε ένα μεγάλο γεύμα λίγο πριν τον ύπνο. Όταν το στομάχι σας είναι γεμάτο, το διάφραγμα επηρεάζει το ρυθμό της αναπνοής.\n-Ροχαλητό με το στόμα κλειστό\nΕάν το στόμα σας παραμείνει κλειστό ενώ ροχαρίζετε, μπορεί να υποδεικνύει ένα πρόβλημα με τη γλώσσα και τις ρινικές διόδους.\n-Ροχαλητό με το στόμα ανοικτό\nΑν το στόμα σας είναι ανοικτό, όταν ροχαλίζετε, αυτό είναι ένδειξη ότι οι ιστοί στο λαιμό σας προκαλούν το ροχαλητό. Όταν ο λαιμός σας είναι μερικώς κλειστός, προσπαθείτε να πάρετε περισσότερο αέρα, ο οποίος δημιουργεί τους ήχους.\n-Ροχαλητό όταν κοιμάστε ανάσκελα\nΟ ύπνος ανάσκελα σας αναγκάζει να αναπνέετε από το στόμα. Αυτό μπορεί να κάνει το ροχαλητό σας χειρότερο.\nΑν ροχαλίζετε σε οποιαδήποτε θέση μπορεί να είναι ένα σημάδι ενός πιο σοβαρού προβλήματος, όπως η άπνοια ύπνου. Εάν το ροχαλητό σας είναι αρκετά δυνατό για να κρατήσει τον σύντροφό σας ξύπνιο, Ή ξυπνάτε τον εαυτό σας, και δεν φαίνεται τίποτε να μπορεί να σας βοηθάει ή ροχαλίζετε σε οποιαδήποτε θέση στον ύπνο, πρέπει να κάνετε τεστ ύπνου για υπνική άπνοια.\nΑσθένειες που προκαλούν ροχαλητό\nΑν είστε παχύσαρκοι αυτό μπορεί να επιδεινώσει το πρόβλημα του ροχαλητού. Η υπερκατανάλωση τροφής και / ή η έλλειψη άσκησης μπορεί να οδηγήσουν σε αύξηση του λίπους γύρω από το λαιμό. Αυτό το επιπλέον λίπος μπορεί να προκαλέσει πιο στενό αερισμό και να επηρεάσει την κανονική αναπνοή δημιουργώντας μια απόφραξη στο στοματοφάρυγγα κατά τη διάρκεια του ύπνου. Σε αυτή την περίπτωση, το ροχαλητό μπορεί να είναι ακόμη πιο έντονο. Η συγκεκριμένη αιτία είναι ιδιαίτερα υψηλότερη στους άνδρες από τις γυναίκες, επειδή οι άνδρες τείνουν να βάζουν βάρος στο λαιμό τους περισσότερο από τις γυναίκες. Όταν κοιμάστε ανάσκελα, ο λιπώδης ιστός ασκεί πίεση στον αεραγωγό, εμποδίζοντάς τον. Αν κοιμάστε στο πλάι αυτό μπορεί μερικές φορές να βοηθήσει. Η άσκηση, η απώλεια βάρους και η αντιμετώπιση της παχυσαρκίας είναι το μόνο που χρειάζεται για να τερματίσετε το ροχαλητό σας, και αυτό θα σας χαρίσει καλύτερη γενική υγεία, επίσης. Το ροχαλητό και το υπερβολικό βάρος μπορεί να επηρεάσουν και τα παιδιά. Το ροχαλητό και η άπνοια ύπνου είναι σημαντικά υψηλότερα στα παχύσαρκα παιδιά.\nΚαθώς οι γυναίκες μεγαλώνουν, ο μυϊκός τους τόνος μειώνεται και παίρνουν βάρος. Σην ηλικία των 70 περίπου ετών, είναι εξίσου πιθανό οι γυναίκες να ροχαλίζουν, όπως οι άνδρες της ίδιας ηλικίας.\nΚαθώς φτάνετε στη μέση ηλικία, τυπικά 45-65, ο λαιμός σας γίνεται στενότερος και ο μυϊκός τόνος στο λαιμό σας μειώνεται. Φυσικά, η αύξηση της ηλικίας είναι μέρος της ζωής, αλλά υπάρχουν πράγματα που μπορείτε να κάνετε για να κάνετε για να εξαλείψετε το ροχαλητό, όπως θετικές αλλαγές στον τρόπο ζωής και να κοιμάστε καλά.\n-Το ανδρικό φύλο και η κληρονομικότητα\nΟι άνδρες ροχαλίζουν περισσότερο από τις γυναίκες. Επειδή οι άνδρες έχουν στενότερους αεραγωγούς από τις γυναίκες και διευρυμένες αδενοειδείς εκβλαστήσεις και άλλα φυσικά χαρακτηριστικά, το ροχαλητό είναι συχνά και κληρονομικό.\n-Ρινικά προβλήματα και προβλήματα των ιγμορίων\nΟι μπλοκαρισμένοι αεραγωγοί ή η βουλωμένη μύτη δυσχεραίνουν την εισπνοή και δημιουργούν κενό στο λαιμό, οδηγώντας σε ροχαλητό. Να διατηρείτε ένα καθαρό σπίτι, χωρίς σκόνη, και ένα υγιές σώμα για την εξάλειψη του ροχαλητού, καθώς και των ρινικών προβλημάτων και των προβλημάτων των ιγμορίων.\n-Αλκοόλ, κάπνισμα και φάρμακα\nΗ πρόσληψη αλκοόλ, το κάπνισμα και ορισμένα φάρμακα, όπως τα ηρεμιστικά και η διαζεπάμη, μπορούν να αυξήσουν τη χαλάρωση των μυών, οδηγώντας σε περισσότερο ροχαλητό. Και, φυσικά, το κάπνισμα προκαλεί μεγάλα προβλήματα με την αναπνοή στους πνεύμονές μας.\nΗ θέση του ύπνου παίζει σημαντικό ρόλο στο ροχαλητό και το αποφρακτικό σύνδρομο άπνοιας του ύπνου. Να χρησιμοποιείτε να μαξιλάρι διατήρησης της θέσης του κεφαλιού. Η ανάσκελη θέση μπορεί να προκαλέσει περισσότερη απόφραξη στο λαιμό, οπότε ένα ειδικό μαξιλάρι μπορεί να σταματήσει το ροχαλητό σε κάποιους. Κατά μέσο όρο το 56% των ασθενών με αποφρακτική άπνοια ύπνου έχει ροχαλητό που εξαρτάται από τη θέση του ύπνου.\nΣτην άπνοια ύπνου υπάρχει ροχαλητό και η άπνοια του ύπνου κυριαρχεί σε εκείνους που έχουν άσθμα. Η διαλείπουσα υποξία, τα νευρικά αντανακλαστικά, η φλεγμονή και η λεπτίνη, αλλά και φάρμακα, οι ασθένειες μύτης, το κάπνισμα, η παχυσαρκία και η γαστροοισοφαγική παλινδρόμηση μπορεί να προκαλέσουν ροχαλητό.\nΤα καλύτερα για να σταματήσετε το ροχαλητό\nΠατήστε, εδώ, για να παραγγείλετε τα κατάλληλα για να σταματήσετε το ροχαλητό\nΔιαβάστηκε 2132 φορές Τελευταία τροποποίηση στις Σάββατο, 28 Ιουλίου 2018 17:57\nΠερισσότερα σε αυτή την κατηγορία: « Οι αξονικές αυξάνουν τον κίνδυνο για καρκίνο Χρήσιμες ιατρικές συνταγές με πατάτες »


Στεφανία Π 8 Ιουνίου 2021\nΣτεφανία Π Μέλος από 16 Μαρτίου 2021 Επιβεβαιωμένη αξιολόγηση 1 αξιολόγηση στο doctoranytime\nΞεκίνησε στην ώρα του, με ρώτησε το ιστορικό μου και ξεκινήσαμε απευθείας την εξέταση. Πολύ καλός γιατρός.\nΒΥΡΩΝ Γ 1 Ιουνίου 2021\nΒΥΡΩΝ Γ Μέλος από 18 Μαΐου 2021 Επιβεβαιωμένη αξιολόγηση 1 αξιολόγηση στο doctoranytime\nΟλοκληρωμένη εξέταση και διεξοδική παρουσίαση όλων των βραχυπρόθεσμων και μακροπρόθεσμων εναλλακτικών. Πολύ ευχαριστημένος συνολικά.\nΚΩΝΣΤΑΝΤΙΝΑ Κ 28 Μαΐου 2021\nΚΩΝΣΤΑΝΤΙΝΑ Κ Μέλος από 22 Σεπτεμβρίου 2015 Επιβεβαιωμένη αξιολόγηση 10 αξιολογήσεις στο doctoranytime\nΚαταπληκτικός γιατρός, με πείρα και υπομονή για το πρόβλημά σου! Εμπνέει εμπιστοσύνη και τον προτείνω ανεπιφύλακτα!\nΙωαννης Δ 25 Μαΐου 2021\nΙωαννης Δ Μέλος από 19 Αυγούστου 2020 Επιβεβαιωμένη αξιολόγηση 1 αξιολόγηση στο doctoranytime\nΕξαιρετικός επιστήμων!Εμπνέει εμπιστοσύνη!\nΚΑΛΛΙΑ Κ 24 Μαΐου 2021\nΚΑΛΛΙΑ Κ Μέλος από 16 Ιανουαρίου 2020 Επιβεβαιωμένη αξιολόγηση 1 αξιολόγηση στο doctoranytime\nΠάρα πολύ καλός. Μου ενέπνευσε εμπιστοσύνη, ήταν προσιτός και εξαίρετος επαγγελματίας. Συνεπέστατος στο ραντεβού και ασχολήθηκε διεξοδικά με την περίπτωσή μου. Τον συστήνω ανεπιφύλακτα!\nΖωή Ι 8 Μαΐου 2021\nΖωή Ι Μέλος από 10 Ιουνίου 2020 Επιβεβαιωμένη αξιολόγηση 1 αξιολόγηση στο doctoranytime\nΠαρά πολύ καλός, τον συστήνω ανεπιφύλακτα.\n9,9 από 165 αξιολογήσεις


Κέρδη στο ΧΑ εν αναμονή του Eurogroup. Ανοδος υψηλότερη του 3% για Alpha, Eurobank, ΕΥΔΑΠ, ΟΛΠ. Με θετικό πρόσημο ΟΤΕ, Πειραιώς, ΟΠΑΠ. Πτώση καταγράφουν Coca Cola, ΤΕΝΕΡΓ. Η προσοχή και στα παράγωγα.\nΔημοσιεύθηκε:20 Φεβρουαρίου 2015 - 11:38\nΣυγκρατημένα ανοδικό και σήμερα το άνοιγμα της συνεδρίασης, με τον Γενικό Δείκτη έως τις 870 μονάδες. Αντίδραση έως τις 258,47 μονάδες για τον FT 25, κίνηση που θα ήταν ισχυρότερη εάν η δεικτοβαρής CC HBC δεν υποχωρούσε από την αρχή 2,12% στα 15,27 ευρώ.\nΞεπερνά τα 24 εκατ. ευρώ η αξία των συναλλαγών από τα οποία το 78% στις τραπεζικές μετοχές. Αυξημένος τζίρος εκτός από την Εθνική και στη Eurobank, που τουλάχιστον στην αρχή υπερβαίνει αυτόν της Πειραιώς και της Alpha Bank.\nΣτην περιοχή των 810-820 μονάδων ο Τραπεζικός Δείκτης με (κυρίως) τους βραχυπρόθεσμους παίκτες να ακολουθούν πολύ προσεκτικά τη συνεδρίαση. Η εικόνα της χθεσινής ημέρας, η ακραία μεταβλητότητα, οι ευκαιρίες-παγίδες και οι εγκλωβισμοί δεν διευκολύνουν τις παράτολμες ενέργειες.\nΠερισσότερο διερευνητικού χαρακτήρα η αρχή, καθώς η αγορά παρακολουθεί όλες τις εξελίξεις, διεργασίες που προηγούνται του σημερινού έκτακτου Eurogroup, συνεκτιμώντας και αξιολογώντας κάθε νέο, κάθε φήμη.\nΟ Φινλανδός υπουργός ΥΠΟΙΚ βλέπει να... ανατέλλει αχτίδα φωτός για συμφωνία με την Ελλάδα, γκρινιάζουν όμως οι Αυστριακοί, το Bloomberg βλέπει λιγοστές πιθανότητες για Grexit, ενώ ο αμερικανικός παράγων ενεργεί επιθετικότερα όπως αναφέρεται σε σχετικό θέμα για τη στάση του Αμερικανού ΥΠΟΙΚ. Προσπαθούμε να δώσουμε χείρα βοηθείας στην Ελλάδα, σημειώνει ο Ιταλός πρωθυπουργός, τη στιγμή που τα νέφη πυκνώνουν πάνω και από τη γαλλική αλλά και τη φινλανδική οικονομία.\nΑρνητικός πληθωρισμός στη Γαλλία και στη Φινλανδία διαβάζει κάποιος στη θεματογραφία του Euro2day.gr και καλό είναι να τα συνεκτιμούμε όλα, καθώς κινδυνεύουμε να εγκλωβιστούμε και να περιοριστούμε στην πολύ βραχυπρόθεσμή μας προσέγγιση του Χ.Α., των αγορών, όσων διαδραματίζονται διεθνώς.\nΣτα υπόψη όλα όσα συμβαίνουν και αξιολόγηση όσο το δυνατόν περισσότερων στοιχείων - παραμέτρων για τη συνέχεια.\nΣτο βραχυπρόθεσμο... κυνήγι, ειδικά για σήμερα, απαιτείται η συμπαρακολούθηση και της αγοράς παραγώγων, όπου μέχρι στιγμής η απόκλιση-premium δεν δείχνει κάτι το ιδιαίτερο. Κοντά στις τιμές των 255-258 μονάδων τα περισσότερα συμβόλαια Φεβρουαρίου, αλλά το ερώτημα είναι πώς θα κινηθούν τα ΣΜΕ Μαρτίου από τη στιγμή που ορισμένοι διακινδύνευσαν να λάβουν θέσεις έως τις 270 μονάδες.\nΣτο 1,36-1,41 ευρώ η μετοχή της Εθνικής, σε σαφώς στενότερο εύρος απ' ό,τι εχθές, ωστόσο ουδείς μπορεί να προδικάσει τι θα συμβεί στη συνέχεια. Δεδομένου ότι σε διάστημα εβδομάδας ο μέσος όρος μεταβλητότητας προσεγγίζει για τον τραπεζικό κλάδο τις 10 ποσοστιαίες μονάδες, απαιτείται αυξημένη προσοχή και συνεχής παρακολούθηση της αγοράς.\nΣτο 0,164-0,169 ευρώ, επίσης στενότερο εύρος, και η μετοχή της Eurobank, με αυξημένο από την αρχή τζίρο και τοποθετήσεις πριν από λίγο και στα... υψηλά της αρχής. Στο 0,645 ευρώ η μετοχή της Πειραιώς, στο 0,382 ευρώ της Alpha Bank.\nΓια τις τράπεζες χρήζει αναφοράς το βάρος/κόστος της σεισάχθειας, που ξεπερνά τα 18 δισ. ευρώ, όπως σημειώνει ο Χρήστος Κίτσιος κοστολογώντας την αναλυτική πρόταση του ΣΥΡΙΖΑ.\nΣταθερές οι μικρές πιέσεις και οι απώλειες για τη CC HBC την επομένη της ανακοίνωσης των οικονομικών αποτελεσμάτων τέταρτου τριμήνου-χρήσης 2014.\nΜε αγοραστές ΟΤΕ, ΟΠΑΠ και ΔΕΗ, με τη μετοχή του Οργανισμού στα 7,63-7,75 ευρώ μετά τις χθεσινές ρευστοποιήσεις αμερικανικού (όπως ελέχθη) χαρτοφυλακίου. Ενθαρρυντική ένδειξη η προσέγγιση των 7,70 ευρώ. Στα 8,50-8,55 ευρώ η μετοχή του ΟΠΑΠ, στα 6,10-6,17 ευρώ της ΔΕΗ.\nΒλέπετε πως η μέχρι τώρα διακύμανση και των 4 τραπεζικών μετοχών αλλά και των ΟΤΕ, ΟΠΑΠ και ΔΕΗ γίνεται σε στενότερο εύρος απ' ό,τι τις τελευταίες συνεδριάσεις, ένδειξη πως επιχειρείται η διατήρηση των πωλήσεων-αγορών σε αυτά τα επίπεδα τιμών.\nΜετά από 40΄-45΄συνεδρίασης με αγοραστές ήταν οι μετοχές των Αεροπορίας Αιγαίου, Viohalco, ΓΕΚ ΤΕΡΝΑ, ΕΛ.ΠΕ., ΕΥΔΑΠ, MIG, Jumbo, ΟΛΠ, FF Group. Στο συν, όπως προαναφέρθηκε, οι 4 τραπεζικές και η τριάδα των ΟΤΕ, ΟΠΑΠ και ΔΕΗ.\nΑπό τον FT Mid, κινητικότητα και σχετικό ενδιαφέρον παρουσίαζαν οι ΕΛΤΕΧ-ΑΝΕΜΟΣ, Attica Bank, Fourlis, Frigoglass, Πλαστικά Θράκης, Intracom, Σωληνουργεία Κορίνθου, ΣΙΔΕΝΟΡ, Lamda Development.\nΣε ό,τι αφορά τα πακέτα έχουν περάσει 4 στη Eurobank και 1 στην Πειραιώς στο 0,64 ευρώ.\nΜικτές τάσεις στα ευρωχρηματιστήρια, με μικρές απώλειες για DAX στις 10.977 μονάδες, CAC 40 στις 4.817 μονάδες και με μικρή άνοδο ο FTSE στις 6.893 μονάδες.\nΚέρδη στο ΧΑ με αιχμή τις τράπεζες